**Приложение 16**

**АДМИНИСТРАТИВЕН ДОГОВОР**

**за предоставяне на безвъзмездна финансова помощ**

**по**

**ПРОГРАМА „НАУЧНИ ИЗСЛЕДВАНИЯ, ИНОВАЦИИ И ДИГИТАЛИЗАЦИЯ ЗА ИНТЕЛИГЕНТНА ТРАНСФОРМАЦИЯ“ 2021-2027 г.**

**Процедура чрез подбор на проектни предложения**

**BG16RFPR002-1.010 „Зелени и цифрови партньорства за интелигентна трансформация“**

**Настоящият договор се сключва на основание чл. 37, ал. 3 от Закона за управление на средствата от Eвропейските фондове при споделено управление** (ЗУСЕФСУ), Решение № 712 на Министерския съвет от 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд, Кохезионния фонд, Eвропейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „Вътрешна сигурност”, Фонд „Убежище, миграция и интеграция” и „Инструмента за финансова подкрепа за управлението на границите и визовата политика” като част от Фонда за интегрирано управление на границите за програмен период 2021-2027 г., и програмите за сътрудничество, в които Република България участва за програмен период 2021-2027 г. (изм. с Решение № 272 на Министерския съвет от 28 април 2022 г., Решение № 519 на Министерския съвет от 22 юли 2022 г. и Решение № 275 от 6 април 2023 г.), във връзка с постъпило проектно предложение в Информационната система за управление и наблюдение на средствата от ЕФСУ (наричана по-нататък ИСУН) с номер ....................................................... и т. ... от Оценителен доклад, (изготвен на основание чл. 35 от ЗУСЕФСУ), одобрен от Ръководителя на Управляващия орган на програма „Научни изследвания, иновации и дигитализация за интелигентна трансформация“ 2021-2027 г. (УО на ПНИИДИТ) между:

Министерство на иновациите и растежа, в чиято структура е Главна дирекция „Европейски фондове за конкурентоспособност” (ГД ЕФК), определена за Управляващ орган напо Програма „Научни изследвания, иновации и дигитализация за интелигентна трансформация“ 2021-2027 г. (ПНИИДИТ), с адрес: гр. София 1000, ул. „Княз Александър I” № 12, Булстат: 177549112 и представлявана от ……………………….., главен директор на ГД ЕФК, в качеството й/му на Ръководител на УО по приоритет………………на ПНИИДИТ, съгласно Заповед № ……., и администратор на помощ, и ……………….. (*име и длъжност на лицето*), с право на втори подпис при поемане на финансови задължения и извършване на разходи, съгласно Заповед №……………, от една страна

И

1. Бенефициентът *………………………… (наименование, ЕИК и седалище на бенефициента-кандидат)*, представляван от …………………………………………,
2. *…………………………………………………….(наименование, ЕИК и седалище на бенефициента-партньор)*[[1]](#footnote-2) представляван от …………………………………………,

от друга страна.

**Страните по договора се споразумяха за следното:**

**I. Общи условия**

**Чл. 1. (1)** Управляващият орган (администатор на помощ) предоставя на Бенефициента[[2]](#footnote-3) безвъзмездна финансова помощ в максимален размер до стойността, посочена в раздел „Бюджет” от Приложение I към настоящия договор за изпълнение на проект по процедура чрез подбор на проектни предложения BG16RFPR002-1.010 „Зелени и цифрови партньорства за интелигентна трансформация” по ПНИИДИТ, с наименование, приоритет и специфична цел съгласно описаното в раздел „Основни данни” от Формуляра за кандидатстване (Приложение I) към този договор, която представлява … % от общите допустими разходи по проекта, както е посочено в раздел „Бюджет“ от Приложение І от този договор.).

**(2)** Стойността на проекта, индикаторите за изпълнение (показатели за краен продукт) и индикаторите за резултат (показатели за резултат) са съгласно посоченото в раздели „Бюджет” и „Индикатори” от Приложение I, неразделна част от настоящия договор.

**(3)** На Бенефициента и партньора/ите ще бъде предоставена безвъзмездна финансова помощ съгласно условията на този договор и приложенията към него, за които Бенефициентът и партньора/ите декларират, че познават и приемат. Окончателната сума на безвъзмездната финансова помощ се определя при спазване на разпоредбите на раздел XIII и раздел XVI от Приложение II към настоящия договор.

**(4)** Бенефициентът и партньора/ите приемат отпуснатата безвъзмездна финансова помощ и се задължават да изпълнят всички задължения, произтичащи от договора и неговите приложения. С подписването на Административния договор за предоставяне на безвъзмездна финансова помощ Бенефициентът и партньора/ите декларират, че е запознат с Условията за изпълнение към административни договори за предоставяне на безвъзмездна финансова помощ чрез опростен вариант на разходите съгласно посоченото в чл. 53, пар. 1, буква б), буква в) и буква г) от Регламент (ЕС) 2021/1060 и чл. 55, ал. 1, т. 2, т. 3 и т 4 от ЗУСЕФСУпо Програма „Научни изслевания, иновации и дигитализаци за интелигентна трансформация” 2021-2027 (Приложение II към настоящия договор) и приемат да ги изпълняват.

**(5)** Срокът/периодът за изпълнение на проекта е съгласно посоченото в раздел „Основни данни” от Приложение I към настоящия договор, считано от датата на сключване на настоящия договор, но не повече от максималния срок, предвиден в т. 18 от Условията за кандидатстване по процедура BG16RFPR002-1.010 „Зелении цифрови партньорства за интелигентна трансформация“.

**(6)** Бенефициентът и партньора/ите изпълняват проекта съгласно одобреното проектно предложение (Приложение I към настоящия договор), Условията за кандидатстване, Условията за изпълнение (Приложение II към настоящия договор) ) и клаузите на настоящия договор.

**(7)** Бенефициентът-кандидат се задължава в 20-дневен срок от сключването на настоящия договор да уведоми Управляващия орган за притежавана от него банкова сметка, по която ще бъдат извършвани плащанията съгласно посоченото в чл. 3 – 6, посредством представяне на финансова идентификационна форма по образец на Управляващия орган.

**(8)** В случай на промяна в банковата сметка по чл. 1 (7), Бенефициентът-кандидат се задължава в срок не по-дълъг от 5 (пет) дни да уведоми Управляващия орган за промяната с нова финансова идентификационна форма.

**(9)** Сумите, изплащани от Управляващия орган, се превеждат по банковата сметка на Бенефициента, посочена във финансовата идентификационна форма по образец на Управляващия орган.

**(10)** В случаите на учреден залог в полза на банкова институция, банковата сметка, посочена във финансовата идентификационна форма, трябва да съответства на сметката, посочена в договора за особен залог.

**(11)** При наличие на задължения към Национална агенция за приходите и Агенция „Митници”, Управляващият орган извършва банков превод на запорираната сума по посочената в разпореждането за изпълнение банкова сметка.

**(12)** Управляващият орган може да извършва банков превод по искане или наложен запор от съдия изпълнител, публичен изпълнител и други по посочената в разпореждането за изпълнение банкова сметка.

**(13)** Бенефициенът се задължава разходите и плащанията по проекта да бъдат отразени в счетоводната документация, към икономическа дейност 72 „Научноизследователска и развойна дейност“, сектор М „Професионални дейности и научни изследвания“ от КИД 2008 на НСИ или съответстващия код от КИД 2025 на НСИ.

1. **Техническо и финансово отчитане и условия за плащане:**

**Чл. 2. (1)** Исканията за междинни/окончателно плащания се подкрепят с представяне на междинни/финален отчети, които се състоят от техническа и финансова част в съответствие с чл. 17 – 19 от Приложение II към настоящия договор.

**(2)** Междинни и окончателно плащания се правят на базата на действително постигнати проектни резултати.

**(3)** Плащанията ще бъдат извършени по следния начин:

**1. Вариант 1** (**авансово и окончателно плащания);**

**2. Вариант 2 (авансово, междинно/и и окончателно плащания);**

**3. Вариант 3 (междинно/и и окончателно плащания);**

**4. Вариант 4 (само окончателно плащане).**

**Чл. 3. (1)** Авансовото плащане е в размер на не повече от 40% от сумата по чл. 1 (1) и се извършва при представяне на:

* Искане за авансово плащане, подадено в ИСУН;
* Оригинал на банкова гаранция за стойността на аванса по образец на Управляващия орган;
* Декларация за банкова сметка, удостоверяваща задължението на Бенефициента да използва сумата на авансовото плащане единствено за целите на проекта;
* Финансова идентификационна форма.

**(2)** След представяне на посочените документи, размерът на авансовото плащане се превежда по банкова сметка на Бенефициента, открита за целите на проекта.

**(3)** Авансовото плащане се извършва в двуседмичен срок от датата на постъпване на искането за плащане в Управляващия орган при спазване на условията на Глава V, Раздел II, чл. 61 от ЗУСЕФСУ и действащите нормативни актове за определяне на правилата за извършване на плащания, за верификация и счетоводно отчитане на разходите към момента на изпълнение на Административния договор за предоставяне на безвъзмездна финансова помощ (АДПБФП).

**(4)** Aвансовите плащания се покриват от разходите, извършени от Бенефициентите (кандидат и партньор) за изпълнение на договора, най-късно 3 години след годината на плащането на аванса или на 31 декември 2029 г., в зависимост от това коя дата е по-ранна.

**Чл. 4 (1)** Междинното плащане е в размер на стойността на безвъзмездната финансова помощ, изчислена като към верифицираните разходи за отчетния период се приложи процентa на безвъзмездна финансова помощ, посочен в раздел „Бюджет” от Приложение І към настоящия договор.

**(2)** Междинното плащане се извършва след одобрение на представен пакет отчетни документи (ПОД) в ИСУН, съдържащ междинен технически и финансов отчет и искане за междинно плащане, в срок от 80 (осемдесет) календарни дни от датата на постъпване на искането за плащане в Управляващия орган на ПНИИДИТ.

**(3)** Общият размер на авансовите и междинните плащания не може да превишава 95% от стойността на безвъзмездната финансова помощ по настоящия договор. Плащанията от страна на УО към бенефициента се обосновават с постигнати проектни резултати.

**Чл. 5. (1)** Окончателното плащане се извършва след одобрение на представен пакет отчетни документи (ПОД) в ИСУН, съдържащ финален технически и финансов отчет и искане за окончателно плащане, в срок от 80 (осемдесет) календарни дни от датата на постъпване на искането за плащане в Управляващия орган на ПНИИДИТ.

**(2)** В случаите по чл. 2 (3), т. 1 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ, посочен в раздел „Бюджет” от Приложение І, и сумата на изплатения аванс и натрупаната лихва във връзка с него.

**(3)** В случаите по чл. 2 (3), т. 2 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ, посочен в раздел „Бюджет” от Приложение І, и сумата на изплатените авансово и междинно/и плащания и натрупаната лихва по аванса.

**(4)** В случаите по чл. 2 (3), т. 3 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ, посочен в раздел „Бюджет” от Приложение І, и сумата на изплатените междинно/и плащания по договора.

**(5)** В случаите по чл. 2 (3), т. 4 окончателното плащане е в размер на общата стойност на безвъзмездното финансиране, изчислена като към общата сума на верифицираните разходи се приложи процента на безвъзмездна финансова помощ, посочен в раздел „Бюджет” от Приложение І.

**(6)** Бенефициентът е отговорен за представяне на финален технически и финансов отчет в срок при спазване на условията на действащите нормативни актове към момента на изпълнение на АДПБФП. В случай на изменение на нормативните актове, измененията се прилагат между страните от влизането им в сила.

**(7)** В случай на активен сигнал за нередност или когато е налице неприключена процедура по администриране на нередност спрямо Бенефициента, плащанията (авансово, междинно/и и окончателно) няма да бъдат извършени до приключване на сигнала/нередността.

**Чл. 6. (1)** В случай че Бенефициентът избере Вариант 1, Вариант 2 или Вариант 3, т.е. в случаите, когато плащането на безвъзмездната финансова помощ по чл. 1 (1) от настоящия договор ще се извърши на няколко вноски (траншове), помощта и допустимите разходи се сконтират към техния размер към момента на предоставянето на помощта в съответствие с чл. .7, пар. 3 от Регламент (ЕС) № 651/2014 на Комисията .

**(2)** Сконтирането ще се извършва от Управляващия орган преди всяко плащане по отношение на разходите за Бенефиента, с оглед гарантиране, че предоставената безвъзмездна финансова помощ е съобразена с праговете и интензитетите за съответния вид помощ, установени в Регламент (ЕС) № 651/2014 на Комисията.

**Чл. 7.** В рамките на срока по чл. 71 от Приложение II към настоящия договор във връзка с чл. 69 от Приложение II към АДПБФП, когато извършени и верифицирани разходи впоследствие бъдат установени като недопустими от счетоводен, одитиращ или друг контролиращ орган, същите подлежат на възстановяване от Бенефициента, съгласно раздел XVI от Приложение II към настоящия договор.

**III. Други условия**

**Чл. 8.** Реализираните дейности за разработване на технологии и валидирането им, следва да доведат до повишаване на нивото на технологична зрялост, съгласно посоченото от бенефициента в Приложение I. При неизпълнение на това задължение, безвъзмездното финансиране се възстановява от Бенефициента.

Спазването на горното задължение ще бъде проверявано от УО на ПНИИДИТ чрез извършване на проверки на място и/или изискване на документи за установяване на обстоятелствата дали е постигнато предвиденото по проекта ниво на технологична зрялост от предприятието за целите на изпълнението на проекта и съгласно сключения административен договор.

**Чл. 9**. При кандидатстване за друго публично финансиране, Бенефициентът следва да има предвид, че съгласно чл. 8, пар. 3 от Регламент (ЕС) № 651/2014 г. на Комисията помощите с установими допустими разходи, които са освободени от задължението за уведомяване по смисъла на същия регламент, могат да се натрупват с всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия интензитет на помощта или най-високия размер на помощта, приложими за тази помощ по силата на същия регламент.

**Чл. 10.** **(1)** В случай че за да получи безвъзмездно финансиране, Бенефициентът е декларирал, представил информация/ документи (вкл., че представлява микро или малко предприятие), и след сключване на АДПБФП възникнат съмнения относно невярно декларирани данни и/или представена информация/ документи, Управляващият орган на ПНИИДИТ извършва проверка, включително и по отношение на предприятията-партньори и свързаните предприятия, съгласно ЗМСП на Бенефициента. В случай че съмнението се потвърди, УО на ПНИИДИТ едностранно прекратява сключения договор. Бенефициентът следва да възстанови средствата по договора, вкл. дължимата законна лихва, ако:

**а)** установената категория/ обстоятелство относно предприятието би довела/о до неспазване на заложени в Условията за кандидатстване правила или ограничения, и/или

**б)** предприятието не би сключило административен договор, тъй като декларираната от него категория не отговаря на реалната към момента на постановяване на решението за предоставяне на безвъзмездна финансова помощ.

**(2)** В случай че, за да получи финансиране, Бенефициентът е декларирал, че дейностите не са започнати преди подаването на проектното предложение, независимо дали всички свързани плащания са извършени, и след сключване на Административния договор се установи, че е декларирал невярно това обстоятелство, УО на ПНИИДИТ прекратява едностранно сключения договор и изисква възстановяване на средствата по договора, вкл. дължимата законна лихва.

**(3)** Когато при изпълнението на дейности по проекта се установи, че заявените разходи за Бенефициента не отговарят на изискванията на чл. 25 от Регламент (ЕС) № 651/2014 г. на Комисията, то посоченото ще доведе до възстановяване на помощта по реда на чл. 12 (3) от настоящия договор.

**(4)** Предвид, че настоящитя договор се реализира в партньорство, бенефициентите (бенефицинета-кандидат и бенефициента-партньор) представят единен междиннен/окончателни отчет, който включва извършените от тях дейности и разходи. Не е допустимо подаване на междинни/окончателни отчети за един и същи период представени по отделно от страните по договора за БФП.

**(5)** Предвид, че настоящитя договор се реализира в партньорство, правата върху интелектуална собственост върху разработваните по проекта иновативен продукт (стока или услуга) или процес могат да се ползват и от бенефициентите в пълния им обем.

**(6)** В случай че проектa включва разходи за защита на индустриална собственост на национално и международно равнище и ползване на необходимата за това експертна помощ, задължителен краен резултат от извършването им е получаването на патент и/или полезен модел и/или промишлен дизайн на разработената иновация или подадена заявка за получаването на такива. Ако в срока на изпълнение на проекта не бъде получен съответният документ, посоченото ще доведе до възстановяване на съответните разходи за защита на индустриална собственост, съгласно раздел XVI от Приложение II към настоящия договор.

**(7)** Нарушението на което и да е условие на Регламент (ЕС) № 651/2014, води до възстановяване на цялата финансова помощ по процедурата, заедно със съответните лихви.

**Чл. 11** Неспазване на условията за предоставяне на съответния бонус към интензитета, установени в чл. 25, пар. 6, б), ще доведо до:

**(1)** прекратяване на настоящия договор и възстановяване на помощта по реда на чл. 4.1 от настоящия договор, в случай на неизпълнение на условията по чл. 25, пар. 6, б i), хипотеза първа[[3]](#footnote-4) и б iv)[[4]](#footnote-5), от Регламент (ЕО) № 651/2014 на Комисията;

**(2)** възстановяване на получения бонус от страна на Бенефицента-кандидат, в случай на неизпълнение на условията по чл. 25, пар. 6, б ii)[[5]](#footnote-6) от Регламент (ЕО) № 651/2014 на Комисията, както и при непредставяне на съответните за това доказателства заедно с финалния си отчет;

**Чл. 12** Предвид, че настоящият договор се изпълнява в патньорство, бенефициентът-кандидат се задължава да извършва следните дейности:

а) координира изпълнението на проекта;

б) обобщава техническото и финансово отчитане и разхооправдателните докумети;

в) препраща на партньора/ите постъпило искане за допълнителни документи или друга информация;

г) превежда по сметката на съответния бенефициент-партньор всяко плащане за него в рамките на 5 работни дни след постъпването му (по банковата сметка по чл. 1.(7).

**Чл. 13.** Бенефициентът и Управляващият орган са единствените страни по АДПБФП. Бенефициентът е отговорен пред Управляващия орган за изпълнението на Административния договор.

**Чл. 14 (1) Безвъзмездната финансова помощ на Бенефициента-кандидат има характер на допустима държавна помощ на Европейския съюз, на основание на които се предоставя или одобрява:**

**(2) Приложим режим на държавна помощ:**

За допустимите разходи на Бенефициента-кандидат е приложим режим на държавна помощ е **съгласно чл. 25**„**Помощи за проекти за научноизследователска и развойна дейност“** от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014) и за допустимите разходи на Бенефициента-партньор е приложимия режим „непомощ“.

**(3)** Възстановяване на държавна помощ за Бенефициента-кандидат:

**а)** Неправомерно получената помощ, освободена от задължението за уведомяване с акт на Съвета на Европейския съюз или на Европейската комисия, представлява публично вземане съгласно чл. 37 от Закона за държавните помощи, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите. Когато с решение на Европейската комисия за възстановяване на неправомерно предоставена държавна помощ или съответно на неправилно използвана държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.

**б)** Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за определяне на правилата за извършване на плащания, верификация и счетоводно отчитане на разходите към момента на изпълнение на АДПБФП.

**в)** При нарушения от страна на Бенефициента на изискванията на Регламент (ЕС) № 651/2014 на Комисията, той следва да възстанови изцяло предоставената от Управляващия орган държавна помощ със съответната законова лихва.

**Чл. 15 (1) Безвъзмездната финансова помощ на Бенефициента-партньор се предоставя в режим „непомощ“:**

**(1)** Бенефициента-партньор е отговорен за отделното отчитане на финансирането, разходите и приходите от стопански дейности, ако се окаже, че извършва такива, въз основа на последователно прилагани принципи за осчетоводяване на разходите, които могат да бъдат обективно оправдани съгласно Рамката[[6]](#footnote-7), раздел Определения, т. 16, т. ее). Отделната счетоводна отчетност за стопански и нестопански дейности изисква и поддържане на дневници за ежедневното ползване на оборудване, сгради, човешки ресурси, материали и т.н. Това включва подробна документация за времето и начина на използване на тези ресурси, което е от съществено значение за спазването на законодателството за държавни помощи.

**(2)** Съгласно т. 19 от Рамката, когато Бенефициент-партньор упражнява едновременно дейности със стопанска и с нестопанска цел, публичното финансиране на дейностите с нестопанска цел не попада в приложното поле на член 107, параграф 1 от Договора, ако съотношението на двата вида дейности и на техните разходи, финансиране и приходи могат да бъдат ясно разделени, така че ефективно да се избегне кръстосаното субсидиране. Доказателство за надлежното разпределение на разходите, финансирането и приходите могат да бъдат годишните финансови отчети на съответния субект.

**(3)** Бенефициентът-партньор е длъжен придобитото с финансирането по проекта оборудване (ако има такова) да бъде използвано само за дейности при спазване на условията на т. 20 от Рамката за държавна помощ за научни изследвания, развитие и иновации: образование за повече и по-добре квалифицирани човешки ресурси; осъществяване на независими изследователски и развойни дейности за повече знания и по-добро разбиране, включително изследователски и развойни дейности в сътрудничество; широко разпространение на резултатите от изследователската дейност при неизключителни и недискриминационни условия; дейности за трансфер на технологии с вътрешен характер. Бенефициентът е длъжен да води регулярно дневник за натоварването и експлоатацията на закупеното оборудване.

**(4)** При извършване на проверка, по отношение на Бенефициентът-партньор не следва да е налице превишаване на максималния праг от 20 % икономическа дейност от общия си годишен капацитет в годината/ите, в която/които е извършвал дейности по настоящия договор. В случай на установено превишаване на посочения, размерът на допустимите разходи се коригира до максималния праг при спазване условията на т. 21 от Рамката.

**(5)** Бенефициентът-партньор е отговорен за недопускане на прехвърляне на непряка държавна помощ към предприятия чрез полученото от него публично финансиране съгласно т. 2.2. от Рамката и принадлежащите й подточки, като в същото време получават подходящо възнаграждение за своите услуги, в съответствие с разпоредбите на т. 26 от Рамката.

**(6)** Възстановяване на безвъзмездна финансова помощ за Бенефициента-партньор:

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за определяне на правилата за извършване на плащания, верификация и счетоводно отчитане на разходите към момента на изпълнение на АДПБФП.

**Адреси за контакти:**

**Чл. 15 (1)** Kореспонденцията, свързана с настоящия договор, трябва да бъде в писмена форма, да съдържа номера на Административния договор за предоставяне на безвъзмездна финансова помощ и наименованието на проекта, и трябва да бъде изпращана посредством ИСУН.

**(2)** В допълнение, двете страни по Административния договор за предоставяне на безвъзмездна финансова помощ могат да осъществяват контакт и на следните адреси:

**За Управляващия орган:**

…………………………………

*[адрес за кореспонденция на Управляващия орган]*

**За Бенефициента:**

*Адресът за кореспонденция на Бенефициента е посочен в раздел „Данни за кандидата” от Приложение I към настоящия договор.*

**За Бенефициента –партньор:**

*Адресът за кореспонденция е посочен в раздел „Данни за партньора“ от Формуляра за кандидатстване (Приложение I към договора).*

**Чл. 16. (1)** При промяна на приложимото европейско и/или национално законодателство, страните се задължават да изменят клаузите по настоящия договор съгласно тази промяна.

**(2)** За неуредените в настоящия договор въпроси се прилагат разпоредбите на действащото европейско и/или национално законодателство.

**Чл. 17.** В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения към АДПБФП, с предимство се прилагат разпоредбите на Приложение II към настоящия договор.

**Приложения:**

**Чл. 18. (1) Одобреният проект и документите по чл. 26, ал. 1 от ЗУСЕФСУ, в частта, определяща Условията за изпълнение, са неразделна част от настоящия договор.**

**(2)** Следните документи представляват Приложения към настоящия Административен договор за предоставяне на безвъзмездна финансова помощ и са неразделна част от него:

**Приложение I:** Формуляр за кандидатстване (в ИСУН);

**Приложение II:** Условия за изпълнение към административни договори за предоставяне на безвъзмездна финансова помощ чрез опростен вариант на разходите съгласно посоченото в чл. 53, пар. 1, буква б), буква в) и буква г) от Регламент (ЕС) 2021/1060 и чл. 55, ал. 1, т. 2, т. 3 и т 4 от ЗУСЕФСУ по Програма „Науни изследвания, иновации и дигитализация за интелигентна трансформация” 2021-2027 (в електронен вариант, прикачени в ИСУН);

**Приложение III:** Декларация при кандидатстване на кандидата (в ИСУН);;

**Приложение IV:** Декларация при кандидатстване на партньора (в ИСУН);;

**Приложение V:** Декларация за обстоятелствата по чл. 3 и чл. 4 от Закона за малките и средните предприятия (в ИСУН);;

**Приложение VI**: Декларация за държавна/минимална помощ на кандидата/партньора и свързаните с нея приложения (в ИСУН).

**РЪКОВОДИТЕЛ НА УПРАВЛЯВАЩИЯ ОРГАН**: **…………………………**

*[подпис]*

*[дата]*

**ЗА БЕНЕФИЦИЕНТА (**КАНДИДАТ**)**: **…………………………**

*[подпис]*

*[дата]*

**ЗА БЕНЕФИЦИЕНТА (**ПАРТНЬОР**)**: **…………………………**

*[подпис]*

*[дата]*

1. За всеки партньор в проектното предложение се добавя допълнителен ред. [↑](#footnote-ref-2)
2. Бенефициент – бенефициента-кандидат е предприятиято, което получава/разходва помощта съвместно с бенефициента/тите-партньор/и – посочен/и в Приложение I към този договор [↑](#footnote-ref-3)
3. Интензитетите на помощта за индустриални научни изследвания и експериментално развитие могат да бъдат увеличени с 15 процентни пункта, ако е изпълнено следното условие:

   i) проектът включва ефективно сътрудничество между предприятия с участието на поне едно МСП и нито едно от предприятията не поема повече от 70 % от допустимите разходи, представляващи държавна помощ по Регламент 651/2014. [↑](#footnote-ref-4)
4. Интензитетите на помощта за индустриални научни изследвания и експериментално развитие могат да бъдат увеличени с 15 процентни пункта, ако е изпълнено следното условие

   iv) проектът се осъществява извън Югозападен регион. [↑](#footnote-ref-5)
5. Интензитетите на помощта за индустриални научни изследвания и експериментално развитие могат да бъдат увеличени с 15 процентни пункта, ако е изпълнено следното условие:

   ii) резултатите от проекта се разпространяват широко чрез конференции, публикации, отворени за достъп регистри или безплатен софтуер или софтуер с отворен код. [↑](#footnote-ref-6)
6. СЪОБЩЕНИЕ НА КОМИСИЯТА Рамка за държавна помощ за научни изследвания, развитие и иновации, 28.10.2022, (2022/C 414/01) [↑](#footnote-ref-7)