**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Научни изследвания, иновации и дигитализация за интелигентна трансформация“ 2021-2027**

**Процедура за подбор на проектни предложения**

**BG16RFPR002-1.010 Зелени и цифрови партньорства за интелигентна трансформация**

Съдържание:

[1. Наименование на програмата: 4](#_Toc207879240)

[2. Наименование на приоритета: 4](#_Toc207879241)

[3. Наименование на процедурата: 4](#_Toc207879242)

[4. Измерения по кодове: 4](#_Toc207879243)

[5. Териториален обхват: 4](#_Toc207879244)

[6. Цели на предоставяната безвъзмездна финансова помощ по процедурата и очаквани резултати: 5](#_Toc207879245)

[7. Индикатори: 8](#_Toc207879246)

[8. Общ размер на безвъзмездната финансова помощ по процедурата и разпределение по региони: 9](#_Toc207879247)

[9. Минимален (ако е приложимо) и максимален размер на безвъзмездната финансова помощ за конкретен проект: 10](#_Toc207879248)

[10. Процент на съфинансиране: 10](#_Toc207879249)

[11. Допустими кандидати: 13](#_Toc207879250)

[12. Допустими партньори: 14](#_Toc207879251)

[12.1. Критерии за недопустимост на кандидатите и партньорите 14](#_Toc207879252)

[13. Дейности, допустими за финансиране: 18](#_Toc207879253)

[13.1. Допустими дейности: 18](#_Toc207879254)

[13.2. Недопустими дейности 21](#_Toc207879255)

[14. Категории разходи, допустими за финансиране: 23](#_Toc207879256)

[14.1. Условия за допустимост на разходите 24](#_Toc207879257)

[14.2. Допустими разходи 25](#_Toc207879258)

[14.3. Недопустими разходи 28](#_Toc207879259)

[15. Допустими целеви групи (ако е приложимо): 31](#_Toc207879260)

[16. Приложим режим на държавни помощи: 31](#_Toc207879261)

[17. Хоризонтални политики: 33](#_Toc207879262)

[18. Продължителност на процедурата: 34](#_Toc207879263)

[19. Ред за оценяване на концепциите за проектни предложения: 34](#_Toc207879264)

[20. Критерии и методика за оценка на концепциите за проектни предложения: 34](#_Toc207879265)

[21. Ред за оценяване на проектните предложения: 35](#_Toc207879266)

[21.1. Оценка на административното съответствие и допустимостта 35](#_Toc207879267)

[21.2. Техническа и финансова оценка 36](#_Toc207879268)

[22. Критерии и методика за оценка на проектните предложения: 38](#_Toc207879269)

[23. Начин на подаване на проектните предложения/концепциите за проектни предложения: 39](#_Toc207879270)

[24. Списък на документите, които се подават на етап кандидатстване: 40](#_Toc207879271)

[25. Краен срок за подаване на проектните предложения: 44](#_Toc207879272)

[26. Допълнителна информация 45](#_Toc207879273)

[26.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ 45](#_Toc207879274)

[27. Приложения към Условията за кандидатстване: 54](#_Toc207879275)

## 1. Наименование на програмата:

Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ)

## 2. Наименование на приоритета:

Приоритет 1 „Устойчиво развитие на българската научно-изследователска и иновационна екосистема“, Приоритетно направление 3 „Трансфер на технологии и знания“

## 3. Наименование на процедурата:

BG16RFPR002-1.010 „Зелени и цифрови партньорства за интелигентна трансформация“

## 4. Измерения по кодове:

**Измерение 1 – Област на интервенция:**

**030.** Научноизследователски и иновационни процеси, трансфер на технологии и сътрудничество между предприятия с акцент върху кръговата икономика

**Измерение 2 — Форма на финансиране:**

**01.** Безвъзмездни средства

**Измерение 3 — Териториален механизъм за изпълнение и териториална насоченост:**

**33.** Друг подходи — Без целеви територии.

**Измерение 6 - Допълнителни тематични области във връзка с ЕСФ+:**

**09.** Не се прилага.

**Измерение 7 - Равенство между половете във връзка с ЕСФ+, ЕФРР, КФ и ФСП**

**03.** Неутралност по отношение на пола

## 5. Териториален обхват:

Проектите по процедурата следва да бъдат изпълнени на територията на Република България.

Част от дейностите може да се изпълняват извън територията на Република България, включително извън територията на Съюза, при условие че допринасят за целите на програмата/процедурата. Допуска се ограничени дейности в рамките на проектите да се изпълняват извън държавата членка, включително извън територията на Съюза, при условие че операцията допринася за целите на програмата, съгласно чл. 63, пара. 4 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика[[1]](#footnote-2).

**ВАЖНО:** Ефектът от изпълнението на дейностите по проекта следва да е на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата**

Целите на процедурата са следните:

1. Повишаване на конкурентоспособността на МСП чрез превръщането на „зелените“ предизвикателства във възможности, които създават нови пътища за иновации, икономически растеж и качеството на живот и водят до намаляване на отрицателното въздействие върху околната среда и климата.

2. Принос за създаване на условия за устойчиви решения чрез предоставяне на зелени и/или цифрови услуги, създаване на пазарно предимство чрез въвеждането/разработването на „зелени и цифрови“ решения и екоиновации.

**Обосновка**

Програма „Научни изследвания, иновации и дигитализация за интелигентна трансформация“ 2021-2027 г. (ПНИИДИТ) насърчава създаването на иновации в ключови сектори от икономиката, в това число здравеопазване, транспорт, околна среда, развитие на умни и зелени градове и райони, и стимулира взаимодействието между граждани, бизнес, научни екипи и публичен сектор за повишаване на прозрачността и прехода към „интелигентно“ управление.

Зелените и цифровите партньорства насърчават колаборативните действия за създаване на иновации, които да подпомогнат устойчивото развитие. Например, използването на цифрови технологии като изкуствен интелект, интернет на нещата и облачни услуги, и не само, може да повиши енергийната ефективност, да оптимизира управлението на ресурси и да намали въглеродните емисии.

Съчетаването на зелени и цифрови партньорства може и следва да се разглежда като иновативен подход, който води до ефективни решения и създава възможности за интелигентна и устойчива трансформация на обществото и икономиката.

**България продължава да бъде „нововъзникващ новатор“, като резултатите в областта на иновациите се подобряват с течение на времето, но с по- бавни темпове от тези в ЕС**. Според изданието за 2023 г. на Европейския сравнителен доклад за иновациите резултатите на България в областта на иновациите значително са се подобрили между 2022 г. и 2023 г. Запазването на тази положителна тенденция ще бъде от решаващо значение за България, за да се преодолее нарастващата разлика спрямо средната стойност за ЕС[[2]](#footnote-3).

Допълнително, в препоръка на Съвета на Европейския съюз, предоставена в Доклада на ЕК за България за 2024 г.[[3]](#footnote-4) в рамките на Европейския семестър се констатира, че ограничените връзки между академичните среди и бизнеса продължават да бъдат сериозна пречка пред търговската реализация на резултатите от научните изследвания. Сътрудничеството между науката и бизнеса, отразено в дела на публично-частните научни съвместни публикации, остава в ниския край на скалата — 5,4 % в сравнение със средната стойност за ЕС от 7,6 %. Публичните разходи за НИРД, финансирани от предприятията, също са доста под средните за ЕС, което подсказва, че българските предприятия нямат голям стимул да работят с публични научноизследователски институции, като по този начин се ограничават трансферът на технологии и иновационните дейности.

Ниските публични разходи за НИРД оказват отрицателно въздействие върху качеството на публичната научна база и поради тази причина публичните инвестиции за НИРД научният и технологичният потенциал на България остават до голяма степен неоползотворени.

**Иновационната стратегия за интелигентна специализация  2021-2027 г. (ИСИС 2021-2027)** на България е стратегическата и водеща отправна точка за изпълнение на дейностите по ПНИИДИТ и национална рамка за устойчиво развитие, базирано на научни изследвания и иновации, и на широкото участие на заинтересованите страни в процеса на сътрудничество между науката и бизнеса.

През новия програмен период 2021-2027 г. стратегиите за интелигентна специализация имат за цел да допринесат за реализиране на кохезионната политика „По-интелигентна Европа чрез иновации и подкрепа за икономическа трансформация и модернизация“, както и за развитието на регионалните икономики и засилването на структурното приспособяване към индустриалната трансформация и цифровизацията.

ИСИС е тематичното отключващо условие към специфичните цели за иновации и умения в рамките на Цел на политиката 1 “По-конкурентоспособна и по-интелигентна Европа чрез насърчаване на иновативна и интелигентна икономическа трансформация и регионална свързаност на ИКТ” и дефинира пет тематични области, в които България разполага с конкурентно предимство и капацитет за интелигентна специализация и следва да насочи своите усилия към тяхното ускорено развитие. Петте дефинирани в ИСИС тематични области отразяват новоформулираните на европейско ниво приоритети и водещата роля на двойния цифров и зелен преход в тях като същевременно надграждат постигнатото при изпълнението на стратегията в предходния програмен период (20214-2020). Това са:

1. Тематична област „Информатика и ИКТ“;

2. Тематична област „Мехатроника и микроелектроника“;

3. Тематична област „Индустрии за здравословен живот, биоикономика и биотехнологии“;

4. Тематична област „Нови технологии в креативни и рекреативни индустрии“; и

5. Тематична област „Чисти технологии, кръгова и нисковъглеродна икономика“.

Чрез изпълнението на проекти за зелени и цифрови партньорства, попадащи в петте тематични области на ИСИС 2021- 2027 се очаква мобилизиране на иновационния капацитет на страната, в резултат от сътрудничеството между предприятията и научните организации и висшите училища в областта на научните изследвания и иновациите.

**Националната програма Цифрова България 2025** определя потенциала за научноизследователска и развойна дейност (НИРД) и иновации в областта на ИКТ в България като висок, но посочва, че този потенциал не се оползотворява достатъчно, което се дължи от една страна на слабото взаимодействие между бизнеса, университетите и научните институти и от друга, на все още ниското ниво на националното публично и частно финансиране на НИРД.

Насърчаването на използването на ИКТ в дейностите по управление на ресурсите, енергийния мениджмънт, опазването и мониторинга, развитието на околната среда, развитието на екологосъобразен и енергийно ефективен транспорт и подобрена мобилност и др. ще донесе значителни икономически възможности.

Изпълнението на дейностите по процедурата ще допринесе за създаване на ефективни партньорства между научните среди, МСП и индустрията, ще стимулира използването на потенциала на частния и академичния сектор и ще се насърчи развитието и оползотворяването на научните изследвания и иновациите за повишаване на конкурентоспособността на индустрията.

**Интегрирания план в областта на енергетиката и климата на Република България 2021 – 2030 (ИНПЕК)** на национално ниво е съобразен с приоритетите заложни в ИСИС 2021-2027. Чрез него България се ангажира да насърчава научния напредък в иновативни енергийни технологии, включително за производство на чиста енергия, в това число създаване на стимули и подкрепа за внедряване на нови технологии, така че да се постигне общо намаление на разходите за енергия и да се наложат нови стандарти за енергийна ефективност и преминаване към по-ниско и по-устойчиво потребление на енергия в страната, което отговаря на тематична област 5. Чисти технологии, кръгова и нисковъглеродна икономика на ИСИС 2021-2027.

В ИНПЕК едно от петте измерения на стратегическите цели и приоритети в областта на енергетиката и климата е „Научни изследвания, иновации и конкурентоспособност“, което извежда на преден план необходимостта от внедряване на нови енергийни технологии с цел реализиране на по-бърз преход към чисти и високоефективни енергийни такива.

Процедурата за подкрепа на цифрови и зелени партньорства по ПНИИДИТ ще има принос към следните цели, залегнали в ИНПЕК:

- насърчаване създаването на иновации, тяхната пазарна реализация и технологичното обновление на предприятията;

- подкрепа на местната индустрия за въвеждане на нисковъглеродни технологии, на общественоадминистративния и битовия сектор за използване на нови високо ефективни енергоспестяващи технологии;

- повишаване на конкурентоспособността и пазарните позиции на българската индустрия, както и насърчаване развитието на иновативни производства с висока добавена стойност.

**Докладът на Световната банка „Зелена дигитална трансформация: Как да преодолеем устойчиво цифровото разделение и да използваме цифровите инструменти за действия по климата“[[4]](#footnote-5)** дава насоки как държавите и заинтересованите страни могат ефективно да интегрират цифрови инструменти за постигане на целите в областта на климата и устойчиво премахване на цифровото разделение. Едно от ключовите послания на доклада е, че са необходими усилия както от страна на държавите, така и на компаниите за да се подпомогне стартирането на зелената цифрова трансформация.

**Очаквани резултати**

1. Осъществено ефективно сътрудничество между науката и бизнеса чрез партньорства за разработването на нови технологии, продукти и услуги, които отговарят на нуждите за устойчиво развитие и оптимизират използването на ресурси.

2. Разработени, създадени/внедрени нови зелени и цифрови технологии, продукти и/или процеси.

## 7. Индикатори:

За доказване/измерване степента на постигане на съответната специфична цел и ефекта от изпълнените дейности/мерки, предвидени за подкрепа по линия на приоритет 1 „Устойчиво развитие на българската научно-изследователска и иновационна екосистема“ на ПНИИДИТ, проектните предложения по настоящата процедура следва да имат принос към постигането на следните показатели/индикатори за изпълнение и резултат (ако е приложимо)**[[5]](#footnote-6)**:

**Задължителни индикатори по процедурата са следните индикатори за краен продукт и за резултат съобразно ПНИИДИТ:**

- RCO01 Подкрепени предприятия – брой;

Индикаторът измерва броя на предприятията, които получават финансиране чрез подкрепата на Европейския фонд за регионално развитие.

- RCO02 Предприятия, получаващи средства чрез БФП – брой;

Индикаторът измерва броя на предприятията, които получават финансиране под формата на грант.

- RCO10 Предприятия, които си сътрудничат с научноизследователски институции – брой;

Индикаторът измерва броя на предприятията, които имат активно сътрудничество в рамките на научноизследователски проект с научна организация. Сътрудничеството може да е ново или съществуващо и следва да продължава най-малко до приключване на подпомагания проект. Индикаторът е приложим, когато предприятието-кандидат си сътрудничи с научноизследователска организация в рамките на проекта. Целевата стойност на този индикатор измерва броя на предприятията, които си сътрудничат с научна/и организация/и в рамките на съвместния изследователски проект.

- RCR03 Малки и средни предприятия, въвеждащи иновация в продукт, процес;

Индикаторът измерва брой МСП, които въвеждат продуктова или процесна иновация благодарение на предоставената подкрепа. Индикаторът обхваща и микро предприятия. Продуктовата иновация е въвеждането на пазара на нова или значително подобрена стока или услуга по отношение на нейните възможности, удобство за потребителя, компоненти или подсистеми. Иновацията на процеса е внедряването на нов или значително подобрен производствен процес, метод на дистрибуция или поддържаща дейност. Иновациите в продукта или процеса трябва да са нови за поддържаното предприятие, но не е необходимо да са нови за пазара. Иновациите може да са били първоначално разработени от подкрепените предприятия или от други предприятия или организации.).

**ВАЖНО: УО на ПНИИДИТ служебно е определил приложимостта на посочените по-горе индикатори за всички проектни предложения в зависимост от мястото на изпълнение на проекта (регион в преход или по-слабо развит регион), като е фиксирал целевата стойност за всеки от тях.**

**В тази връзка в раздел „Индикатори“ от Формуляра за кандидатстване, кандидатите следва единствено да добавят посочените индикатори, като за тях не е необходимо да попълват никаква информация.**

## 8. Общ размер на безвъзмездната финансова помощ по процедурата и разпределение по региони:

**Общият размер на безвъзмездната финансова помощ** по процедура BG16RFPR002-1.010 „Зелени и цифрови партньорства за интелигентна трансформация“ възлиза на **60** **770** **432,00 лв.**, от които 50 135 606,40 лв. от Европейски фонд за регионално развитие (ЕФРР) и национално финансиране в размер на 10 634 825,60 лв. Разпределението на финансовия ресурс по процедурата по региони е следното:

|  |  |  |  |
| --- | --- | --- | --- |
|  | **По-слабо развити региони** (СЗР, СЦР, СИР, ЮЦР, ЮИР) | **Региони в преход** (ЮЗР) | **Общо** |
| **ОБЩО (ЕФРР и национално)** | **50 642 026,67 лв.** | **10 128 405,33 лв.** | **60 770 432,00 лв.** |
| 25 892 857,08 € | 5 178 571,42 € | 31 071 428,50 € |
| **ЕФРР[[6]](#footnote-7)** | **43 045 722,67 лв.** | **7 089 883,73 лв.** | **50 135 606,40 лв.** |
| 22 008 928,52 € | 3 624 999,99 € | 25 633 928,51 € |
| **национален** | **7 596 304,00 лв.** | **3 038 521,60 лв.** | **10 634 825,60 лв.** |
| 3 883 928,56 € | 1 553 571,42 € | 5 437 499,99 € |

**ВАЖНО:** Проектните предложения следва да се изпълняват САМО В ЕДНА от горепосочените две категории региони: в преход или в по-слабо развити региони. В случай че във Формуляра за кандидатстване в раздел „Основни данни“, „Местонахождение (Място на изпълнение на проекта)“ кандидатът е посочил, че проектът ще се изпълнява едновременно в регион в преход и в по-слабо развити региони и видно от информацията, представена във Формуляра за кандидатстване, е предвидено изпълнение на дейности и в двете категории региони, то **проектното предложение се отхвърля.**

**ВАЖНО:** В рамките на бюджета за региона в преход – ЮЗР, Управляващият орган може да пренасочи свободния (остатъчен) финансов ресурс (в случай че такъв е наличен) към по-слабо развити региони - (СЗР, СЦР, СИР, ЮЦР и ЮИР). Не е допустимо пренасочване на остатъчен ресурс (ако такъв е наличен) от по-слабо развитите региони към региона в преход (ЮЗР).

## 9. Минимален (ако е приложимо) и максимален размер на безвъзмездната финансова помощ за конкретен проект:

**Минималният размер** на безвъзмездната финансова помощ за всяко индивидуално проектно предложение е в размер на **100 000 лв**.

**Максималният размер** на безвъзмездна финансова помощ за всяко индивидуално проектно предложение **е до 1 500 000 лева**.

## 10. Процент на съфинансиране:

**I. ПРОЦЕНТА НА СЪФИНАНСИРАНЕ НА КАНДИДАТА**

Максималният общ размер на публичното финансиране не следва да надвишава 80% от стойността на допустимите разходи по проекта.

Приложимият интензитет на държавна помощ е в съответствие с т.5 на чл. 25 „Помощи за проекти за научноизследователска и развойна дейност“от **Регламент (ЕС) № 651/2014** на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора.

В рамките на процедурата са допустими:

- индустриални научни изследвания[[7]](#footnote-8),

И/ИЛИ

- експериментално развитие[[8]](#footnote-9).

Максималният интензитет на помощта за **индустриални научни изследвания и експериментално развитие** е до 80% от допустимите разходи по проекта и се определя на база категорията на изследванията, вида на предприятието, мястото на изпълнение на проектите и други изисквания съобразно чл. 25 „Помощи за проекти за научноизследователска и развойна дейност“ от Регламент (ЕС) 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора.

О**сновни интензитети на помощта**:

|  |  |
| --- | --- |
| Вид изследвания | Основен интензитет на помощта[[9]](#footnote-10) |
| индустриални научни изследвания | 50% |
| експериментално развитие | 25% |

***Надбавки:***

**1)** Предвид че по настоящата процедура помощта се предоставя на МСП, интензитетът на помощта се увеличава **с 10 % за средни предприятия и с 20 % за микро и малки предприятия, както следва**:

|  |  |  |
| --- | --- | --- |
| Вид изследвания | Интензитет | |
| *Кандидати Микро и малки предприятия* | *Кандидати Средни предприятия* |
| индустриални научни изследвания | 70% | 60% |
| експериментално развитие | 45% | 35% |

**2)** Интензитетите на помощта за индустриални научни изследвания и експериментално развитие могат да бъдат **увеличени с още 15 %[[10]](#footnote-11)**, в случай че проектът изпълнява едно от следните условия:

2.1) включва ефективно сътрудничество[[11]](#footnote-12) между едно предприятие и една или повече организации за научни изследвания и разпространение на знания, която поема най-малко 10 %[[12]](#footnote-13) от допустимите разходи и разполага с правото да публикува резултатите от собствените си научни изследвания;

ИЛИ

2.2) резултатите от проекта се разпространяват широко[[13]](#footnote-14) чрез конференции, публикации, отворени за достъп регистри, безплатен софтуер или софтуер с отворен код;

ИЛИ

2.3) при условие че проектът се осъществява извън Югозападен регион.

**ВАЖНО:** В рамките на съответното поле от раздел „Допълнителна информация необходима за оценка на проектното предложение“ от Формуляра за кандидатстване, кандидатите **задължително** представят информация за наличието на „ефективно сътрудничество“.

**При липса на изискуемата информация, интензитетът на помощта ще бъде служебно коригиран (намален) от Оценителната комисия**

**ВАЖНО:** В случай че е предвидено резултатите от проекта да се разпространяват широко чрез конференции, публикации, отворени за достъп регистри, безплатен софтуер или софтуер с отворен код, в рамките на съответното поле от раздел „Допълнителна информация, необходима за оценка на проектното предложение“ от Формуляра за кандидатстване, кандидатите **задължително** представят информация как това ще бъде постигнато.

**При липса на изискуемата информация, интензитетът на помощта ще бъде служебно коригиран (намален) от Оценителната комисия.**

В случай че са спазени изискванията по т. 2 по-горе, **както и при спазване на максимално допустимият до 80%[[14]](#footnote-15)** интензитет на помощта за индустриални научни изследвания и експериментално развитие, и в зависимост от категорията на предприятието-кандидат, максималният интензитет на помощта за всеки един от тях може да достигне, както следва:

|  |  |  |
| --- | --- | --- |
| Вид изследвания | Интензитет | |
| *Кандидати Микро и малки предприятия* | *Кандидати Средни предприятия* |
| индустриални научни изследвания | 80% | 75% |
| експериментално развитие | 60% | 50% |

**ВАЖНО:** Кандидатът следва да заложи **приложимият интензитет за всички предвидени за него разходи,**  **финансирани в режим „Помощи за проекти за научноизследователска и развойна дейност“** съгласно чл. 25 от Регламент (ЕС) № 651/2014.

**В случай, че в проекта са предвидени дейност/и за вида изследвания „индустриални научни изследвания“ и дейност/и за вид изследвания „експериментално развитие“, при посочване на приложимите за тях разходи в бюджета на проекта, кандидатите следва да съобразят максимално допустимия интензитет на помощта за всеки отделен вид изследвания.**

В съответствие с чл. 7 на Регламент (ЕС) № 651/2014, за да се изчислят интензитетът на помощта и допустимите разходи, всички използвани данни се събират преди приспадането на данъци или други такси. Данъкът върху добавената стойност, начислен върху допустимите разходи, който подлежи на възстановяване съгласно приложимото национално данъчно право, обаче не се взема предвид при изчисляване на интензитета на помощта и допустимите разходи. Допустимите разходи се подкрепят с документни доказателства, които са ясни, конкретни и актуални.

**II. ПРОЦЕНТ НА СЪФИНАНСИРАНЕ НА ПАРТНЬОРА**

Интензитетът на безвъзмездната финансова помощ за Партньора е 100%, съответно по настоящата процедура не се изисква собствено съфинансиране от страна на Партньора.

Партньорът може да заложи **приложимият интензитет от 100% за предвидените за него разходи.**

## 11. Допустими кандидати:

По настоящата процедура за подбор допустими са само кандидати, които отговарят на следните критерии:

1. **Да са търговци по смисъла на Търговския закон или Закона за кооперациите** или да са еквивалентно лице по смисъла на законодателството на държава-членка на Европейското икономическо пространство.

Клонове на юридически лица, регистрирани в България, **не могат** да участват в процедурата чрез подбор на проектни предложения поради липсата на самостоятелна правосубектност.

1. **Да са микро-, малки и средни предприятия (МСП)** по смисъла на чл. 3 и чл. 4 от Закона за малките и средните предприятия и Приложение I към Регламент 651/2014 относно определението за микро-, малки и средни предприятия.

**ВАЖНО**: В случай че кандидатът предвижда промяна на категорията на предприятието, към момента на сключване на договора за безвъзмездна финансова помощ и за да може заложените интензитет и размер на безвъзмездна финансова помощ да отговарят на праговете, приложими за съответната категория както към момента на кандидатстване, така и към момента на сключване на договора, то следва да заложи по-ниските интензитет и размер на безвъзмездна финансова помощ. Посоченото е приложимо както за случаите, когато предприятието предвижда да премине от по-ниска към по-висока категория (например от малко към средно предприятие), така и обратното, от по-висока към по-ниска категория (например от средно към малко предприятие).

Преди сключване на договор за безвъзмездна финансова помощ ще се извършва документална проверка както на декларираната от одобрените кандидати на етап кандидатстване категория предприятие, така и на категорията към момента преди сключване на договора.

В случай че бъде установена погрешно декларирана категория, довела до неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за бенефициент по тази процедура, **ще бъде издадено решение за отказ за предоставяне на безвъзмездна финансова помощ** за съответния кандидат.

В случай че в декларираната на етап кандидатстване категория/статус на одобрен кандидат преди сключване на договор за безвъзмездна финансова помощ настъпи промяна и в резултат на промяната е налице неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за бенефициент по тази процедура, **ще бъде издадено решение за отказ за предоставяне на безвъзмездна финансова помощ**.

1. **Да са регистрирани не по-късно от 31.12.2022 г.**;
2. **Да са реализирали минимален размер нетни приходи от продажби за 2023 и 2024 финансова година**, в зависимост от категорията на предприятието - кандидат, както следва:

|  |  |
| --- | --- |
| **Категория на предприятието-кандидат** | **Нетни приходи от продажби за 2023 г. и 2024 г.[[15]](#footnote-16)** |
| Микро предприятие | ≥ 40 000 лева |
| Малко предприятие | ≥ 100 000 лева |
| Средно предприятие | ≥ 700 000 лева |

**ВАЖНО**: При определянето на нетните приходи от продажби за 2023 г. и за 2024 г. се вземат предвид само данните от индивидуалния Отчет за приходите и разходите за 2023 г. и 2024 г. на предприятието-кандидат, без да се отчитат данните на свързани предприятия и/или предприятия – партньори (ако е приложимо), послужили за определяне на категорията на кандидата.

1. **Да са в партньорство, с поне една научна организация/висше училище:**

**ВАЖНО!** В рамките на проекта **е задължително** партньорство на предприятието-кандидат с поне една научна организация и/или висше училище. Сътрудничеството може да е ново или съществуващо и следва да продължава най-малко до приключване на подпомагания проект.

Кандидати могат да участват в процедурата за подбор на проекти и да получат безвъзмездна финансова помощ, в случай че не са недопустими кандидати съобразно демаркационната линия с други планове и програми, финансирани със средства на ЕС.

## 12. Допустими партньори:

Допустими партньори в проектите могат да бъдат следните:

1. Акредитирани български висши училища[[16]](#footnote-17);

2. Научни организации[[17]](#footnote-18), включително Центрове за върхови постижения (ЦВП), Центрове за компетентност (ЦК), научноизследователски организации, висши училища,) СНИРД на София тех парк.

**ВАЖНО:** Предприятията-кандидати трябва да имат за партньор поне една организация от изброените организации в т. 12. Допустими партньори.

## 12.1. Критерии за недопустимост на кандидатите и партньорите

|  |
| --- |
| **1)** Съгласно чл. 25, ал. 2 от Закона за управление на средствата от европейските фондове при споделено управление не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Закона за обществени поръчки. Кандидатите/партньорите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от ПМС 23/2023 г. (посредством Декларацията при кандидатстване на кандидата (Приложение 2) и Декларация при кандидатстване на партньора (Приложение 3). Потенциалните кандидати/партньори не могат да участват в процедурата за подбор на проекти и да получат безвъзмездна финансова помощ, в случай че:  а) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  з) са лишени от правото да упражняват определена професия или дейност съгласно законодателството на държавата, в която е извършено деянието;  и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалището на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социално осигурителни вноски е повече от 1 на сто от сумата на годишния общ оборот за последната приключена финансова година, или е повече от 50 000 лева;  л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  м) лицата, които представляват кандидата, са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ;  н) лицата, които представляват кандидата, са осъждани с влязла в сила присъда за:  i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  о) за лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  п) е налице неравнопоставеност в случаите по чл. 44, ал. 5 от ЗОП;  р) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.  **ВАЖНО:** Съответствието с посочените в т. 1) по-горе обстоятелства, при кандидатстване се декларира от кандидатите/партньорите в Декларация при кандидатстване на кандидата (Приложение 2) и Декларация при кандидатстване на партньора (Приложение 3), а преди сключване на АДПБФП с одобрените кандидати/партньори - чрез извършване на съответните служебни и документални проверки.  Кандидатите следва да представят официални документи за удостоверяване на тези от горепосочените обстоятелства, за които УО на ПНИДИИТ е дал указание, в случаите когато не може да се извърши служебна проверка.  **2)** Не могат да участват в процедурата и да получат безвъзмездна финансова помощ кандидати, за които е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проектни предложения, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.  **ВАЖНО:** Горепосоченото ограничение касае само вземания произтичащи от недължимо платени и/или надплатени суми, както и неправомерно получени и/или неправомерно усвоени средства по проектни предложения, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, Европейските земеделски фондове и Европейския фонд за рибарството, Инструмента Шенген и Преходния финансов инструмент, които **към момента на проверката преди сключване на административния договор не са изплатени** към съответната финансираща институция. Издаването на акт за установяване на публично държавно вземане само по себе си не е основание за отстраняване на кандидата за недопустимост, ако установеното вземане е погасено.  **3)** Недопустими са кандидати, попадащи в обхвата на посочените в Приложение 5.А към Условията за кандидатстване ограничения, произтичащи от избрания режим на държавна/минимална помощ, вкл., че не са предприятия в затруднено положение.  **ВАЖНО:** Когато кандидатът упражнява едновременно дейност в забранени за финансиране сектори във връзка с чл. 1, пар. 3 и чл. 25 от Регламент на Комисията (ЕС) № 651/2014 и в допустими сектори по настоящата процедура, средства по тази процедура се предоставят само за дейностите в допустимите сектори, като кандидатът следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездно финансиране, предоставено по настоящата процедура.  В случай че на етап изпълнение бъде установено, че не са спазени изискванията да не се подкрепя недопустима дейност, предоставените средства (в случай на изплатени такива), подлежат на възстановяване.  С оглед горното, кандидатът/партньорът представя/т като условие за плащане, индивидуален сметкоплан, утвърден от ръководството на предприятието, с включени в него обособените счетоводни сметки (подсметки), специално открити за проектното предложение. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездното финансиране по процедурата.  **4)** Недопустими са кандидати/партньори, които попадат в обхвата на член 5л от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна.  **ВАЖНО!** Съответствието с посочените обстоятелства се декларира от кандидатите в Декларация при кандидатстване на кандидата (Приложение 2) и Декларация при кандидатстване на партньора (Приложение 3) и се проверява от УО на ПНИИДИТ преди подписване на административния договор чрез извършване на съответните служебни и документални проверки.  Допълнително, кандидатите/партньорите следва да имат предвид, че критериите за недопустимост, се прилагат кумулативно с критериите за допустимост по процедурата.  **ВАЖНО:** По настоящата процедура **икономическата дейност, за която се кандидатства (код на проекта по КИД 2008[[18]](#footnote-19)) е тази, в рамките на която ще се реализират проектните дейности за подкрепа на зелени и цифрови партньорства на МСП с висши училища и научни организации за извършване на научноизследователска и развойна дейност. В тази връзка в раздел „Данни на кандидата“, поле „Код на проекта по КИД-2008“ от Формуляра за кандидатстване в ИСУН, УО на ПНИИДИТ служебно е въвел код 72 „Научноизследователска и развойна дейност“.**  **ВАЖНО:** Когато кандидатът упражнява едновременно дейност в недопустими сектори и в допустими сектори по настоящата процедура, средства по тази процедура се предоставят само за дейностите в допустимите сектори, като бенефициентът (ако е приложимо) следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездно финансиране, предоставено по настоящата процедура.  В случай че на етап изпълнение бъде установено, че не са спазени изискванията да не се подкрепя недопустима дейност, предоставените средства (в случай на изплатени такива), подлежат на възстановяване.  С оглед горното, кандидатът представя като условие за плащане, индивидуален сметкоплан, утвърден от ръководството на предприятието, с включени в него обособените счетоводни сметки (подсметки), специално открити за проектното предложение. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездното финансиране по процедурата.  Горепосочените обстоятелства, свързани с допустимостта на проектите, вкл. кода на икономическа дейност на проекта/ на кандидата, ще бъдат обект на проверка и на етап изпълнение на проектните предложения, като за потвърждаването им могат да бъдат изискани допълнителни документи.  **ВАЖНО:** Предвид спецификата на настоящата процедура за оценката по част от критериите, свързани с техническата и финансова оценка на проектите, ще бъдат предоставяни становища от независими оценители (вкл. международни), които притежават експертиза в научната област, по която се извършва научно-изследователска и развойна дейност, обект на подкрепа по настоящата процедура.  **ВАЖНО:** В случай че по процедурата бъдат подадени проектни предложения от **няколко свързани предприятия**, осъществяващи подобна дейност, **административен** **договор** за предоставяне на безвъзмездна финансова помощ **може да бъде сключен само с едно от тези предприятия**. При установяване на посоченото обстоятелство, ще бъде издавано Решение за отказ за предоставяне на безвъзмездна финансова помощ на всяко предложение от Списъка с одобрени за финансиране проектни предложения, класирано на по-ниска позиция след първото такова, което също е включено в Списъка с одобрени за финансиране проектни предложения/Списъка с резервни проектни предложения (ако такъв е съставен). Под свързани предприятия се разбират предприятията по чл. 4, ал. 5-8 от Закона за малките и средните предприятия. |

## 13. Дейности, допустими за финансиране:

## 13.1. Допустими дейности:

**I. ДОПУСТИМИ ПРОЕКТИ:**

**За да бъдат допустими, проектните предложения трябва да отговарят на следните условия:**

**1)** Проектното предложение допринася за постигане на целите на Приоритет 1 „Устойчиво развитие на българската научно-изследователска и иновационна екосистема“ и специфична цел RSO1.1. Развитие и засилване на капацитета за научни изследвания и иновации и на внедряването на модерни технологии (ЕФРР) на ПНИИДИТ;

**2)** Изпълнението на проекта и предвидените в него дейности имат принос към поне ЕДНА**[[19]](#footnote-20)** от тематичните области[[20]](#footnote-21) на ИСИС 2021-2027 г.[[21]](#footnote-22),

**ВАЖНО:** Във връзка с горепосоченото изискване за допустимост на проектите във Формуляра за кандидатстване, кандидатите посочват приложимите области на ИСИС в раздел „Финансова информация – кодове по измерения“ в рамките на поле „Тематични области на ИСИС“, **ред „Тематична/и област/и и приоритетни подобласти на ИСИС“ кандидатът следва да избере от падащо меню тематичната област от ИСИС, в която попада дейността по проекта. Кандидатът може да избере и допълнителна/и тематична/и област/и на ИСИС, като в такъв случай следва да избере поотделно всяка тематична област, които да обоснове в** раздел „Допълнителна информация необходима за оценка на проектното предложение“. В посоченото поле, кандидатите **задължително** описват/обосноват съответствието на предвидените допустими дейности в раздел „План за изпълнение/дейности по проекта“ с определената/ите от кандидата тематична/и област/и на ИСИС, посочена в раздел „Допълнителна информация необходима за оценка на проектното предложение“ от Формуляра за кандидатстване.

**3)** Проектът да е в съответствие с принципите на устойчиво развитие, насърчаване на равенството между мъжете и жените, предотвратяването на дискриминация и достъпността за хората с увреждания и ненанасяне на значителни вреди по смисъла на член 9 от Регламент 2021/1060.

Допълнителна информация относно спазването на хоризонталните принципи и принципа за „ненанасяне на значителни вреди“ е представена в т. 17 от настоящите Условия за кандидатстване. Съответствието с посочените хоризонтални политики ще бъде проследявано както на етап оценка на проектните предложения, така и на етап изпълнение на проектите.

**5)** Дейностите по проектното предложение се изпълняват на територията на Република България и само в един от двете категории региони, съгласно NUTS 2 – Регион в преход (ЮЗР) ИЛИ в По-слабо развити региони (СЗР, СЦР, СИР, ЮЦР, ЮИР).

**II. ДОПУСТИМИ ДЕЙНОСТИ:**

**Допустимите дейности по процедурата са:**

1.Дейностите за тестване, съзряване и утвърждаване на иновативнитехнологии/продукти в областта на зелените и цифровите решения;

2. Дейностите за утвърждаване на новата технология/продукт/процес в т.ч. и чрез прототипиране, моделиране потребителски тестове и други тестове за валидиране;

3. Дейностите за проучвания и разработване на устойчиви бизнес планове и модели за потенциала за комерсиализация на пазари с висока добавена стойност;

4. Дейностите за проучване на перспективите за растеж, защита на интелектуална собственост, анализ на конкурентни технологии, регулаторни, сертификационни и стандартизационни режими, ако е приложимо и други;

**ВАЖНО: Проектът може да включва комбинация от двата вида изследвания:**

1) индустриални научни изследвания;

И/ИЛИ

2) експериментално развитие;

Определенията на изброените категории са посочени в Приложение 15 Използвани съкращения и определения и се определят съгласно Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора [(текст от значение за ЕИП)](https://eur-lex.europa.eu/legal-content/BG/AUTO/?uri=celex:32014R0651).

Дейностите по подпомагания проект се изпълняват при условията на чл. 25 „Помощи за проекти за научноизследователска и развойна дейност“ от Регламент (ЕС) № 651/2014 и при спазване на праговете съгласно чл. 4. пар. 1, буква и), т. ii, iii и vi от същия Регламент.

**ВАЖНО:** При описание на дейностите в раздел „План за изпълнение/дейности по проекта“ във Формуляра за кандидатстване, кандидатите следва да посочат за всяка дейност в кой от посочените типове изследвания попада, както и да обвържат дейността със съответния бюджетен ред в проекта.

Допустимо е да се предвидят дейности във всеки от типовете изследвания - „индустриални научни изследвания“ ИЛИ „експериментално развитие“, **но една дейност** следва да се отнася само за един тип изследвания, тъй като за разходите за нея следва да се посочи приложимия интензитет на помощта. Допълнителни указания са представени в Примерни указания за попълване на електронен Формуляр за кандидатстване **– Приложение 11.**

**ВАЖНО:** Информация във връзка с изпълнение на посочените изисквания за допустимост на проектите, по т. I. и на дейностите по т. II. от Раздел 13.1. на настоящите Условия за кандидатстване, задължително се представя от кандидатите в рамките на съответното поле от раздел „Допълнителна информация, необходима за оценка на проектното предложение“ от Формуляра за кандидатстване.

**При липса на изискуемата информация, проектното предложение ще бъде отхвърлено.**

Проектите следва да включват подходяща комбинация от дейности за разработване на технологии и валидирането им, повишаване на нивото на технологична зрялост до жизнеспособна демонстрационна технология в предвидената област на приложение В изпълнение на изискването проектите да включват подходяща комбинация от дейности за разработване на технологии и валидирането им, повишаване на нивото на технологична зрялост, кандидатите следва да представят Информация за разработваната технологичната новост и предлаганите стъпки за постигане на по-високо ниво на технологична зрялост (Приложение 6), и Пътна карта за преход на иновацията/технологията към комерсиализация (Приложение 7), които се попълват по образец и се представят на български и английски език.

Посочените приложения ще бъдат оценени в рамките на етап „Техническа и финансова оценка“, като за приоритизирането на проектите по критерий II, т. 3 и 4 и критерий III т. 2 и 3 от Критерии и методология за оценка (Приложение 9).

## 13.2. Недопустими дейности

**Недопустими по процедурата са следните видове дейности:**

* дейности, чието изпълнение е започнало[[22]](#footnote-23) преди подаване на проектното предложение;
* дейности, извършени след изтичане на крайния срок за изпълнение на дейностите по проекта и/или след 31.12.2029 г.;
* дейности, които са финансирани от други източници, независимо дали са направени всички свързани с тях плащания;
* дейности, за които не са заявени разходи в бюджета на проекта.

**За гарантиране спазването на принципа за „ненанасяне на значителни вреди“[[23]](#footnote-24), няма да се подкрепят:**

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци[[24]](#footnote-25) и заводи за механично-биологично третиране[[25]](#footnote-26);

iv) дейностите и активите, при които дългосрочното обезвреждане на отпадъци може да причини вреда на околната среда.

- дейности, извършени след изтичане на крайния срок за изпълнение на дейностите по проектното предложение, подадено по настоящата процедурата, с изключение на дейността по изготвяне на сертификат за финансово становище;

* дейности за закупуване на дълготрайни активи втора употреба;
* извършване на строително-монтажни работи (СМР);
* консултантски услуги за разработване на проектното предложение;
* консултантски, юридически и счетоводни услуги от общ характер, с изключение на дейностите за защита на индустриална собственост на национално, европейско и международно равнище и ползване на необходимата за това експертна помощ;
* дейности по поддържане действието на вече защитени пред компетентното ведомство собствени права по индустриална собственост върху разработваната иновация;
* дейности за закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части);
* дейности за закупуване или наемане на транспортни средства и съоръжения, съгласно дефиницията в **Приложение 15** към Условията за кандидатстване;
* дейности за закупуване на земя и сгради;
* закриване на неконкурентоспособни въглищни мини;
* извеждането от експлоатация или изграждането на атомни електроцентрали;
* дейности по извършване на инвестиции за постигане на намаляване на емисиите на парникови газове от дейности, посочени в Приложение I към Директива 2003/87/ЕО (Приложение 14)[[26]](#footnote-27);
* производството, преработката и продажбата на тютюн и тютюневи изделия;
* инвестиции в летищна инфраструктура;
* дейности по извършване на инвестиции за обезвреждане на отпадъците в депа за отпадъци, с изключение на инвестициите за извеждане от експлоатация, преобразуване или обезопасяване на съществуващи депа, при условие че тези инвестиции не увеличават капацитета им;
* дейности по извършване на инвестиции за увеличаване на капацитета на съоръжения за третиране на остатъчни отпадъци, с изключение на инвестициите в технологии за оползотворяване на материали остатъчни отпадъци за целите на кръговата икономика;
* дейности по извършване на инвестиции, свързани с производството, преработката, транспорта, разпространението, съхранението или изгарянето на изкопаеми горива, с изключение на: (1) замяната на отоплителни системи на твърди изкопаеми горива, а именно въглища, торф, лигнитни въглища, нефтени шисти, с газови отоплителни системи[[27]](#footnote-28) или (2) инвестиции в разширяването и промяната на предназначението, преобразуването или преоборудването на газопреносни и разпределителни мрежи, при условие че тези инвестиции подготвят мрежите за добавяне в системата на възобновяеми и нисковъглеродни газове, като водород, биометан и синтетичен газ, и позволяват заместването на инсталации за твърди изкопаеми горива;
* придобиването на товарни автомобили за сухопътен транспорт;
* дейности, попадащи в обхвата на недопустимите сектори, посочени в т. 11.2 от Условията за кандидатстване, както и в Приложение 5.А към Декларацията за държавна помощ (Приложение 5);
* всички дейности, които не са сред посочените като допустими в настоящите Условия за кандидатстване не са пряко свързани и необходими с проектните дейности или попадат в забранени за финансиране сектори във връзка с чл. 1, пар. 3 и чл. 25 от Регламент (ЕС) № 651/2014 или в чл. 7 от Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд.

Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

## 14. Категории разходи, допустими за финансиране:

При предоставянето на безвъзмездна финансова помощ по настоящата процедура ще бъдат взети под внимание само „допустимите разходи”, детайлно описани по-долу. Те се определят на база изискванията на глава 5, раздел I от ЗУСЕФСУ, разпоредбите на Регламент № 2024/2509, Регламент (ЕС) 2021/1058, Регламент (ЕС) 2021/1060, приложимото общностно законодателство в областта на държавните помощи и приложимото национално законодателство за финансовата рамка 2021 – 2027 г.

Разходите следва да са извършени в съответствие с принципа на доброто финансово управление, съгласно чл. 33 на Регламент (ЕС, ЕВРАТОМ) № 2024/2509 на Европейския парламент и на Съвета (Финансовият регламент).

При прилагане на опростено отчитане на разходите се спазват разпоредбите на чл. 55 от ЗУСЕФСУ и чл. 53, чл. 54 в), чл. 56 и чл. 94 от Регламент (ЕС) № 2021/1060 на Европейския парламент.

Бюджетът (т. 5 от Формуляра за кандидатстване) представлява предварителна оценка на очакваните разходи и трябва точно да отговаря на стойността, посочена в проекта. Бюджетът представлява както предварителна оценка на очакваните разходи, така и максимален размер на допустимите разходи.

По време на оценката на проектните предложения е възможно да бъдат установени обстоятелства, които да налагат промяна в бюджета. Измененията на бюджета **не могат** да доведат до увеличаване на сумата на исканата безвъзмездна помощ по настоящата процедура.

**ВАЖНО!** Във връзка със спазването на принципа за недопускане под никаква форма на реализиране на печалба от безвъзмездното финансиране, печалбата подлежи на възстановяване[[28]](#footnote-29).

## 14.1. Условия за допустимост на разходите

За да бъдат допустими разходите по настоящата процедура трябва да са необходими за изпълнение на допустимите дейности, посочени в т. 13 от настоящите Условия за кандидатстване и да бъдат извършени в периода от датата на подаване на проектното предложение до крайната дата на изпълнение на проекта, посочена в Приложение I към АДПБФП.

При отпускане на безвъзмездната финансова помощ по настоящата процедура ще бъдат взети под внимание само допустимите разходи. Те се определят на база изискванията на Глава пета „Финансово управление и контрол”, чл. 57 от ЗУСЕФСУ и действащите подзаконови нормативни актове на Министерския съвет, които не противоречат на Закона, разпоредбите на Регламент (ЕС) 2021/1060, Регламент (ЕС) 2021/1058, Регламент (ЕС, Евратом) 2024/2509, приложимото за програмния период право на Европейския съюз, както и други относими норми на българското законодателство, доколкото не противоречат на ЗУСЕФСУ.

Общите изисквания за допустимост на разходите се определят съгласно чл. 55 и чл. 57 от Раздел I на Глава пета „Финансово управление и контрол” от ЗУСЕФСУ и разпоредбите на чл. 63 от Регламент (ЕС) 2021/1060.

Всички допустими разходи по настоящата процедура се предоставят под формата на опростен вариант на разходите и конкретно под формата на „единичен разход” и „единна ставка“ съгласно чл. 53, пар. 1, буква б), буква г) и буква д) от Регламент (ЕС) 2021/1060 и чл. 55, ал. 1, т. 2, т. 4 и ал. (2) от ЗУСЕФСУ.

При отпускане на безвъзмездна финансова помощ ще бъдат взети под внимание само допустимите разходи по тази процедура.

Недопустимите разходи по процедурата се основат на разпоредбите на чл. 64 от Регламент (ЕС) 2021/1060, както и чл. 59, ал. 1 от ЗУСЕФСУ, на конкретните национални правила и детайлните правила за допустимост на разходите за програмния период.

Бюджетът във Формуляра за кандидатстване трябва да отразява допустимите разходи, които са свързани с изпълнението на проекта.

**ВАЖНО:** При описание на дейностите в раздел „Бюджет“ във Формуляра за кандидатстване, кандидатът следва да разпредели приложимите разходи за всеки партньор и за всяка дейност, като съобрази максимално приложимия интензитет на помощта (размера на безвъзмездната финансова помощ), съответно за кандидата и за партньор, в зависимост от това, в кой от двата типа изследвания попада дейността - „индустриални научни изследвания“ или „експериментално развитие“,. Допълнителни указания са представени в Примерни указания за попълване на електронен Формуляр за кандидатстване **– Приложение 11.**

Относно третирането на ДДС кандидатите следва да се запознаят с чл. 189, пар. 4, буква в) от Регламент (ЕС, ЕВРАТОМ) № 2024/2509, както и с Указанието на министъра на финансите за третиране на ДДС (Приложение 25 към Условията за изпълнение).

## 14.2. Допустими разходи

Допустими са следните категориите разходи, определени в **чл. 25 Помощи за научноизследователска и развойна дейност от Регламент (ЕС) № 651/2024 г.**:

**I. РАЗХОДИ ЗА ПЕРСОНАЛ:**

**1.** *Разходи за възнаграждения (вкл. здравни и осигурителни вноски за сметка на работодателя) на персонал за срока на изпълнение на проекта – изследователи, технически персонал и друг квалифициран персонал, участващ пряко в дейностите по проекта за индустриални научни изследвания – ЗА КАНДИДАТА***.**

**2.** *Разходи за възнаграждения (вкл. здравни и осигурителни вноски за сметка на работодателя) на персонал за срока на изпълнение на проекта – изследователи, технически персонал и друг квалифициран персонал, участващ пряко в дейностите по проекта за експериментално развитие – ЗА КАНДИДАТА***.**

**3.** *Разходи за възнаграждения (вкл. здравни и осигурителни вноски за сметка на работодателя) на персонал за срока на изпълнение на проекта – изследователи, технически персонал и друг квалифициран персонал, участващ пряко в дейностите по проекта за индустриални научни изследвания –ЗА ПАРТНЬОРА***.**

4. *Разходи за възнаграждения (вкл. здравни и осигурителни вноски за сметка на работодателя) на персонал за срока на изпълнение на проекта – изследователи, технически персонал и друг квалифициран персонал, участващ пряко в дейностите по проекта за експериментално развитие – ЗА ПАРТНЬОРА***.**

**ВАЖНО: Разходите по т. I са допустими както за кандидата, така и за партньора, под формата на единичен разход за почасово възнаграждение в размер на 40 лв. на час.**

Разходите за наети лица (персонал) се финансират под формата на единичен разход за почасово възнаграждение, съгласно чл. 53, параграф 1, буква б) от Регламент (ЕС) № 2021/1060 и чл. 55, ал. 1, т. 2 от ЗУСЕФСУ, определен, съгласно **„Методология за определяне на единичен разход за почасово възнаграждение на изследователски и друг квалифициран персонал по Програма „Научни изследвания, иновации и дигитализация за интелигентна трансформация“ 2021-2027 г. и Програма „Конкурентоспособност и иновации в предприятията“ 2021-2027 г.“[[29]](#footnote-30) и публикуваната на 03.09.2025 г. актуализирана стойност на единичният разход за почасово възнаграждение по ПНИИДИТ и ПКИП в размер на 40 лв./час.[[30]](#footnote-31).**

Единичният разход включва брутната заплата на всяко наето лице, както и осигурителните вноски за сметка на работодателя и отчита правото на наетите лица да ползват законоустановен годишен отпуск, както и отпуск при временна неработоспособност в съответствие с разпоредбите на приложимото национално законодателство в областта.

**ВАЖНО:** В раздел „Бюджет“ от Формуляра за кандидатстване стойността на разходите за възнаграждения трябва да бъде посочена поотделно за кандидата и за партньора. Стойността на разходите за възнаграждения за кандидата и партньора следва да се посочи за всяка от предвидените в проектното предложение дейности съотнесени към типа изследвания - „индустриални научни изследвания“ или „експериментално развитие“ и спазвайки максимално допустимите интензитети за безвъзмездна финансова помощ .

В бюджета, както и в останалите раздели на Формуляра за кандидатстване, **НЕ ТРЯБВА** да се посочва конкретна информация относно предвидените за наемане изследователи, технически и друг квалифициран персонал като: брой на експертите, които ще бъдат наети, имена, длъжности/позиции, образование, квалификация, професионален опит, продължителност на заетостта по проекта в часове или в човекочасове (нито общо, нито по експерти) и др. под.

**В раздел „Бюджет“ от Формуляра трябва да бъде посочена/заложена само общата стойност на възнагражденията за персонала, поотделно за кандидата и за партньора, като пример за определяна на размера на общите разходи за възнаграждения на персонала е представен в Примерните указания за попълване на електронния Формуляр за кандидатстване - Приложение 11 към Условията за кандидатстване.**

**ВАЖНО:** Лицата, за които са предвидени разходи за възнаграждения в бюджета на индивидуалните проекти могат да участват в екипа само на един кандидат или само на един партньор. Посоченото се удостоверява на етап изпълнение чрез попълване и представяне от страна на всяко лице на **Декларация за участие в изпълнението на проект (Приложение 24 към Условията за изпълнение).** При неспазване на изискването, съответното лице ще бъде изключено от участие във всички екипи.

**ВАЖНО**: Разходи за възнаграждения са допустими само за изследователски, технически и друг квалифициран персонал, участващ пряко в дейностите по проекта. Разходите за персонал, изследователи, технически персонал и друг помощен персонал са допустими само за времето, през което те са работили ефективно по проекта.[[31]](#footnote-32)

**Разходи за възнаграждения на ръководител, координатор, счетоводител на проекта и други експерти, ангажирани с оперативното и/или финансовото изпълнение на проекта НЕ СА допустими по процедурата както в раздел I Разходи за персонал, така и в Раздел II, т.5-8. Единна ставка в размер на 40% от допустимите преки разходи за персонал.**

**II. ЕДИННА СТАВКА:**

**5. Единна ставка** **в размер на 40 % от допустимите преки разходи за персонал за покриване на останалите допустими разходи за индустриални научни изследвания на КАНДИДАТА.**

**6. Единна ставка** **в размер на 40 % от допустимите преки разходи за персонал за покриване на останалите допустими разходи за експериментално развитие на КАНДИДАТА.**

**7. Единна ставка** **в размер на 40 % от допустимите преки разходи за персонал за покриване на останалите допустими разходи за индустриални научни изследвания на ПАРТНЬОРА.**

**8. Единна ставка** **в размер на 40 % от допустимите преки разходи за персонал за покриване на останалите допустими разходи за експериментално развитие на ПАРТНЬОРА.**

**В ЕДИННАТА СТАВКА СЕ ВКЛЮЧВАТ СЛЕДНИТЕ ДОПУСТИМИ ПРЕКИ РАЗХОДИ, КОИТО СА В СЪОТВЕТСТВИЕ С ЧЛ. 25, ПАР. 3 НА РЕГЛАМЕНТ (ЕС) 651/2014:**

**• Разходи за инструменти и оборудване (ДМА и ДНА) – закупуване на ново оборудване и/или амортизация на съществуващо такова на кандидата и партньора/ите.**

Разходите за инструменти и оборудване са допустими само в степента и за времето, през което те са използвани за проекта. В случаите, в които тези инструменти и оборудване не се използват само за проекта през целия им срок на употреба, за допустими трябва да се считат само амортизационните разходи, съответстващи на продължителността на проекта, които се изчисляват въз основа на общоприетите счетоводни принципи[[32]](#footnote-33).

**• Разходи по договори за възлагане на знания и патенти, закупени или лицензирани от външни източници, както и разходи за консултантски и еквивалентни услуги, използвани изключително за проекта;**

В обхвата на посочените разходи са допустими САМО следните типове разходи:

а) разходи за знания и патенти, лицензирани от външни източници на принципа на сделката между несвързани лица[[33]](#footnote-34), необходими за зелените и цифрови иновации/технологии/процес;

б) разходи за консултантски[[34]](#footnote-35) и еквивалентни услуги, използвани изключително за зелените и цифрови иновации/технологии/процес.

**• Оперативни и режийни разходи, в т.ч. разходи за материали, консумативи.**

Допустими са допълнителни режийни разходи и други оперативни разходи, включително разходи за материали, консумативи и други подобни продукти, възникнали пряко в резултат от проекта и необходими за неговото изпълнение.

По процедурата, за категория **II. Единна ставка** се прилагат правилата за опростено отчитане на разходите с единна ставка в размер на 40 % от допустимите преки разходи за персонал за покриване на останалите допустими разходи по дадена операция, съгласно чл. 56 (1) от Регламент 2021/1060.

**ВАЖНО:** Разходите, посочени в категория **II. Единна ставка** не могат да превишават 40 % от разходите по бюджетен раздел I. Преки допустими разходи.

Разходите по раздел **II. Единна ставка** се предоставят като опростени разходи, за които не е необходимо представянето на разходооправдателни документи, но се изисква постигането на **конкретни резултати**, насочени към повишаване нивото на технологична зрялост на технологията/продукта, посочени от кандидата във Формуляра за кандидатстване и приложените към него Приложение 6 „Информация за разработваната технологичната новост и предлаганите стъпки за постигане на по-високо ниво на технологична зрялост“ и Приложение 7 - Пътна карта за преход на иновацията/технологията към комерсиализация.

В случаите, в които не е спазено процентното ограничение на единната ставка, оценителната комисия ще извърши редукция на разходите до максимално допустимия размер. Всички процентни ограничения се прилагат както на етап оценка на проектното предложение, така и на етап изпълнение на проекта. В случай на превишение в процентните ограничения, размерът на съответните разходи ще се преизчислява до допустимите стойности.

Всички планирани разходи, следва да са пряко свързани с финансираните дейности и необходими за постигане на поставените цели, както и подробно описани и обосновани в секция 4 „План за изпълнение/Дейности по проекта“ от Формуляра за кандидатстване.

**ВАЖНО:** Всеки един отделен вид разход за кандидата и партньора следва да бъде заложен на отделен бюджетен ред в рамките на раздел „Бюджет“ от Формуляра за кандидатстване (ФК), където след наименованието на всеки разход е упоменато за кого се отнася – КАНДИДАТ или ПАРТНЬОР. За разпределените по бюджетни редове видове разходи за кандидата и партньора следва да бъде заложен приложимият интензитет на помощта и процент на собствено съфинансиране, като се има предвид, че разходите за Кандидата са в режим „държавна помощ“, съгласно чл. 25 от Регламент (ЕС) 651/2014 г. и разходите за Партнира се предоставят в режим „непомощ“.

Преди попълването на раздел „Бюджет“, кандидатите следва ЗАДЪЛЖИТЕЛНО да се запознаят с Примерните указания за попълване на Формуляр за кандидатстване – Приложение 11, където е представена подробна информация и насоки за начина на попълвана на раздела.

## 14.3. Недопустими разходи

В допълнение, към общите недопустими разходи съгласно приложимото законодателство, по настоящата процедура за недопустими се считат и следните видове разходи:

* разходи за закупуване на дълготрайни материални и нематериални активи, които не се използват за целите на проекта;
* разходи за дейности, които са започнати[[35]](#footnote-36) и/или физически завършени или изцяло осъществени преди подаването на формуляра за кандидатстване от кандидата/партньора, независимо дали всички свързани плащания са извършени от него;
* разходи за строително-монтажни работи (СМР);
* разходи за закупуване на земя и сгради;
* разходи за реклама – включително и не само публикуване на обяви в периодични издания, изработка, разпространение и излъчване на рекламни спотове (радио и телевизионни) и др.;
* разходи за консултантски услуги за разработване на проектното предложение;
* разходи за суровини, материали, полуобработени компоненти, консумативи за производството, резервни части, имащи характер на стоково-материални запаси, с изключение на разходите за материали и консумативи, необходими за изпълнение на дейностите по проекта;
* разходи за поддържане действието на вече защитени пред компетентното ведомство собствени правата по индустриална собственост върху резултата от дейностите по проекта;
* принос в натура;
* разходи за възстановим ДДС;
* разходи за възнаграждения на граждански договор;
* разходи за покриване на възможни бъдещи загуби или дългове;
* глоби, имуществени санкции и разходи по правни спорове;
* загуби от обмяна на валута, разходи за банкови такси и комисионни;
* декларирани лихви и печалби от изпълнението на проекта;
* разходи за закупуване или наемане на транспортни средства и съоръжения съгласно дефиницията в Приложение 15;
* разходи за закриване на неконкурентоспособни въглищни мини;
* разходи за извеждането от експлоатация или изграждането на атомни електроцентрали;
* разходи за инвестиции за постигане на намаляване на емисиите на парникови газове от дейности, посочени в Приложение I към Директива 2003/87/ЕО (Приложение 14);
* разходи за производството, обработката и продажбата на тютюн и тютюневи изделия;
* разходи за инвестиции в летищна инфраструктура;
* разходи за инвестиции за обезвреждане на отпадъците в депа за отпадъци, с изключение на инвестициите за извеждане от експлоатация, преобразуване или обезопасяване на съществуващи депа, при условие че тези инвестиции не увеличават капацитета им;
* разходи за инвестиции за увеличаване на капацитета на съоръжения за третиране на остатъчни отпадъци, с изключение на инвестициите в технологии за оползотворяване на материали остатъчни отпадъци за целите на кръговата икономика;
* разходи за инвестиции, свързани с производството, преработката, транспорта, разпространението, съхранението или изгарянето на изкопаеми горива, с изключение на: (1) замяната на отоплителни системи на твърди изкопаеми горива, а именно въглища, торф, лигнитни въглища, нефтени шисти, с газови отоплителни системи[[36]](#footnote-37) или (2) инвестиции в разширяването и промяната на предназначението, преобразуването или преоборудването на газопреносни и разпределителни мрежи, при условие че тези инвестиции подготвят мрежите за добавяне в системата на възобновяеми и нисковъглеродни газове, като водород, биометан и синтетичен газ, и позволяват заместването на инсталации за твърди изкопаеми горива;
* разходи за придобиването на товарни автомобили за сухопътен транспорт;
* разходи за амортизация на активи, придобити с публични безвъзмездни средства;
* всички разходи, които не са пряко свързани с допустимите категории изследвания: експериментално развитие или индустриални научни изследвания.
* разходи за дейности, попадащи в обхвата на недопустимите сектори, посочени в т. 11.2 от Условията за кандидатстване, както и в Приложение 5.А към Декларацията за държавни помощи (Приложение 5), произтичащи от приложимия режим на държавна помощ;
* всички разходи за дейности, които не са сред посочените като допустими в Условията за кандидатстване, не са пряко свързани и необходими за дейностите по проекта или попадат в забранените за финансиране сектори във връзка с чл. 1, пар. 3 и чл. 25 от Регламент (ЕС) № 651/2014 или в чл. 7 от РЕГЛАМЕНТ (ЕС) 2021/1058 НА ЕВРОПЕЙСКИЯ ПАРЛАМЕНТ И НА СЪВЕТА от 24 юни 2021 година относно Европейския фонд за регионално развитие и относно Кохезионния фонд.
* всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима.

## 15. Допустими целеви групи (ако е приложимо):

Процедурата е насочена към кандидати микро-, малки и средни предприятия по смисъла на чл. 3 и чл. 4 от ЗМСП и техните партньори научни организации по смисъла на § 1., т.1. от Допълнителните разпоредби на ЗННИИ, висши училища, Центрове за върхови постижения (ЦВП) и Центрове за компетентност (ЦК), СНИРД на „София тех парк“.

## 16. Приложим режим на държавни помощи:

**I. ПРИЛОЖИМ РЕЖИМ НА ДЪРЖАВНИ ПОМОЩИ ЗА КАНДИДАТА**

**Регламент (EС) 651/2014 на Комисията от 17 юни 2014 г.** за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз (наричан “Общ регламент за групово освобождаване” или “ОРГО”), **изменен с Регламент (ЕС) № 2023/1315 на Комисията от 23 юни 2023 г.**

Приложимият режим на помощ по процедурата е „**Помощи за проекти за научноизследователска и развойна дейност“ съгласно чл. 25 от Регламент (ЕС) № 651/2014** на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014).

Средният годишен бюджет за държавната помощ по процедурата, попадаща в обхвата на Регламент (ЕС) № 651/2014 на Комисията, не може да надхвърля 150 млн. евро.

Допустими за подкрепа по режим „Помощи за проекти за научноизследователска и развойна дейност“ съгласно чл. 25 от Регламент (ЕС) № 651/2014 са подпомаганите части от проектни предложения, които попадат изцяло в рамките на една от следните категории изследвания:

• индустриални научни изследвания

и/или

• експериментално развитие.

Допълнителна информация относно изискванията, свързани с горепосоченият режим на помощ е включена в Приложение 5.А към Условията за кандидатстване.

**ВАЖНО:** Безвъзмездното финансиране по процедурата може да се натрупва с всякаква друга държавна/минимална помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия размер или интензитет на помощта, приложим за тази помощ[[37]](#footnote-38).

Данните за получени държавни/минимални помощи следва да бъдат надлежно посочени от кандидатите/партньорите в Декларацията за държавни/минимални помощи (Приложение 5).

Помощта се счита за получена от момента на сключване на договора за нейното предоставяне. В случай че след подаване на проектното предложение настъпи промяна по отношение на получената държавна/минимална помощ, кандидатът следва да уведоми писмено УО и да изпрати нова Декларация за държавни/минимални помощи (Приложение 5), по отношение на него и/или на партньора (ако е приложимо), с попълнени актуални данни в нея, в срок от 5 (пет) работни дни чрез модул „Комуникация с УО“ в Информационната система за управление и наблюдение на средствата от ЕФСУ, наричана по нататък ИСУН, раздел „Европейски фондове при споделено управление (2021-2027)“.

При определяне дали е спазен максимално допустимият размер и съответно интензитет на помощта съгласно т. 9 и т. 10 от настоящите Условия за кандидатстване, ще се вземат предвид както размера на държавната/минималната помощ, за която се кандидатства, така и общият размер на вече получена държавна/минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

В съответствие с чл. 1, пар. 2 буква „в“ от Регламент (ЕС) № 651/2014 Регламентът не се прилага за помощи, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа.

В съответствие с чл. 1, пар. 2 буква „г“ от Регламент (ЕС) № 651/2014 Регламентът не се прилага за помощи, обвързани с условието за използване на местни за сметка на вносни стоки.

В съответствие с чл. 6, пар. 2 от Регламент (ЕС) № 651/2014 се приема  че помощта има стимулиращ ефект, ако бенефициентът е подал писмено заявление за помощ до съответната държава членка преди работата по проекта или дейността да е започнала. Няма да бъдат финансирани предприятия, които не отговарят на тези условия.

Приема се че помощта има стимулиращ ефект с подаване от страна на кандидата иновационен клъстер на Формуляр за кандидатстване през ИСУН, което се счита за писмено заявление за помощ, което съдържа поне следната информация:

а) наименование и големина на предприятието,

б) описание на проекта, включително неговата начална и крайна дата,

в) местонахождение на проекта,

г) списък с разходите по проекта,

д) вид на помощта (безвъзмездни средства) и размер на публичното финансиране, необходимо за проекта.

Нарушението на което и да е условие на Регламент (ЕС) № 651/2014, води до възстановяване на цялата финансова помощ по процедурата, заедно със съответните лихви.

Допълнително, кандидатите нямат право да подават проектно предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Съгласно чл. 37 от Закона за държавните помощи неправомерно получената минимална помощ представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и счетоводно отчитане на разходите към момента на изпълнение на договорите за финансиране с бенефициентите.

След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 651/2014.

**II. ПРИЛОЖИМ РЕЖИМ „НЕПОМОЩ“ ЗА ПАРТНЬОРА**

Процедурата предвижда **финансиране за осъществяване само на дейности с нестопански характер с**ъгласно т. 20 от Рамката за държавна помощ за научни изследвания, развитие и иновации (2022/C 414/01).

Партньорът по настоящата процедура висше училище или научна организация, в т.ч. ЦВП и ЦК се счита, че са научноизследователска организация по смисъла на т. 16, буква ee или научноизследователска инфраструктура по смисъла на т. 16, буква жж от Рамката за държавна помощ за научни изследвания, развитие и иновации (C(2022) 7388 final), съответно по смисъла на чл. 2, т. 83 от Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора, (OJ L 167, 30.6.2023).

Въз основа на това, по настоящата процедура се прилага **режим на „не-помощ“**, по реда на т. 21 от Рамката за държавна помощ за научни изследвания, развитие и иновации (C(2022) 7388 final) - **Рамката (2022 г.).**

По смисъла на това **допустими за подкрепа са:**

**1. научноизследователски организации**, които:

- Попадат в обхвата на определението за „организация за научни изследвания и разпространение на знания“ по т. 16, буква ее) от Рамката (2022 г.), което означава: субект (като например университети или научноизследователски институти, агенции за технологичен трансфер, иновационни посредници, ориентирани към изследователска дейност физически или виртуални организации за сътрудничество), независимо от неговия правен статут (дали е учреден съгласно публичното или частното право) или начин на финансиране, чиято основна цел е да извършва независими фундаментални научни изследвания, индустриални научни изследвания или експериментално развитие или да разпространява в широк мащаб резултатите от тези дейности посредством преподаване, публикации или трансфер на знания. Когато тези субекти упражняват също така и стопански дейности, финансирането, разходите и приходите от тези стопански дейности трябва да се отчитат отделно. Предприятия, които могат да окажат решаващо влияние върху такъв субект, например в качеството на акционери или членове, не могат да се ползват от преференциален достъп до постигнатите от него резултати.

**2. инфраструктури**, които:

Попадат в обхвата на определението за „научноизследователска инфраструктура“ по т. 16, буква жж) от Рамката (2022 г.), което означава:

съоръжения, ресурси и свързани с тях услуги, използвани от научната общност за провеждане на научни изследвания в съответните области, и обхваща научно оборудване или набори от инструменти, ресурси, основани на знанието, като колекции, архиви или структурирана научна информация, помощни инфраструктури, базирани на информационни и телекомуникационни технологии, като мрежи, компютърна техника, софтуер и средства за комуникация, както и всички останали средства с уникален характер, позволяващ провеждането на научни изследвания. Тези инфраструктури могат да бъдат съсредоточени в един субект или „разпръснати“ (организирана мрежа от ресурси).1.2. Инфраструктурата следва да се използва почти изключително за нестопански дейности по смисъла на т. 20 от Рамката (2022 г.), а именно:

а) основните дейности на научноизследователските организации и инфраструктури, по-специално:

i) обучение за по-голям брой човешки ресурси с по-добри квалификации. В съответствие със съдебната практика и практиката от решения на Комисията, и както е обяснено в Известието относно понятието за държавна помощ и Съобщението за УОИИ, общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел;

ii) независими НИРД за повече знания и по-добро разбиране, включително съвместни НИРД, при които научноизследователската организация или инфраструктура участва в ефективно сътрудничество;

iii) широко разпространение на резултатите от научните изследвания при неизключителни и недискриминационни условия, например чрез преподаване, бази данни със свободен достъп, открити публикации или софтуер с отворен код.

б) дейностите по трансфер на знания, когато се извършват от научноизследователската организация или инфраструктура (включително от нейните отдели или дъщерни структури), или съвместно с научноизследователска инфраструктура, или от името на други такива субекти, и когато всички печалби от тези дейности се реинвестират в основните дейности на научноизследователската организация или инфраструктура. Възлагането на предоставянето на съответните услуги на трети страни посредством открити тръжни процедури не засяга нестопанското естество на тези дейности.

Стопанската дейност, осъществявана чрез научната инфраструктура следва да бъде с чисто допълващ характер съгласно т. 21 от Рамката (2022 г.).

Когато научноизследователската организацията или инфраструктура се използва почти изключително за извършването на нестопанска дейност, нейното финансиране може изцяло да попадне извън приложното поле на правилата за държавна помощ при условие че стопанската дейност остава с чисто допълващ характер, т.е. съответства на дейност, която е пряко свързана и необходима за функционирането на научноизследователската организация или инфраструктура или е неразривно свързана с нейната основна нестопанска дейност, и която е с ограничено приложно поле. За целите на Рамката (2022 г.) се счита, че това е така, ако стопанските дейности потребяват точно същите ресурси (като материали, оборудване, труд и постоянен капитал) като нестопанските дейности и ако капацитетът, отпускан всяка година за тези дейности, не надвишава 20 % от съответния общ годишен капацитет на субекта.

По смисъла на т. 22 от Рамката (2022 г.) примери за стопанска дейност са:

- отдаването под наем на съоръжения и лаборатории на предприятия, предоставянето на услуги на предприятия или извършването на възложени им по силата на договор научни изследвания, публичното финансиране на тези стопански дейности. и

Ако научноизследователска организация или инфраструктура се използва както за стопански, така и за нестопански дейности, публичното финансиране попада в обхвата на правилата за държавна помощ само доколкото то обхваща разходи, свързани със стопанските дейности. Когато научноизследователската организацията или инфраструктура се използва почти изключително за извършването на нестопанска дейност, нейното финансиране може изцяло да попадне извън приложното поле на правилата за държавна помощ, при условие че стопанската дейност остава с чисто допълващ характер, т.е. съответства на дейност, която е пряко свързана и необходима за функционирането на научноизследователската организация или инфраструктура или е неразривно свързана с нейната основна нестопанска дейност, и която е с ограничено приложно поле. За целите на настоящата рамка Комисията ще счита, че това е така, ако стопанските дейности потребяват точно същите ресурси (като материали, оборудване, труд и постоянен капитал) като нестопанските дейности и ако капацитетът, отпускан всяка година за тези дейности, не надвишава 20 % от съответния общ годишен капацитет на субекта.

Предвид, че допустимите разходи за партньора/ите по настоящата процедура не попадат в обхвата на приложимите разпоредби за държавни помощи и се реализира в режим „непомощ“, Партньорът се задължава да обособи в организационен и счетоводен аспект активите, пасивите, приходите и разходите за двата вида дейности – стопанска и нестопанска. Надлежното организационно и счетоводно разделяне на дейностите трябва да гарантира проследяемост на капацитета, отпускан всяка година за стопанската дейност като дял от съответния годишен капацитет на субекта.

**ВАЖНО!** Партньорът следва да има предвид, че правилата за държавна помощ изискват отделно счетоводно отчитане на стопанските и нестопанските дейности. Партньорът следва да поддържа отделна счетоводна отчетност за стопанските и нестопанските дейности, въпреки нестопанския характер на тези дейности по смисъла на правилата за държавни помощи. Това може да включва например използването на отделна счетоводна сметка или партида за приходите от технологичен трансфер, както и отделни разходни счетоводни сметки, подсметки, партиди или разходни центрове (според спецификата на счетоводния софтуер), чрез които да се проследява счетоводно реинвестирането на приходите от технологичен трансфер в основната дейност.

На етап сключване на Административен договор за предоставяне на безвъзмездна финансова помощ за проследяване на горните условия и по-конкретно на условието за ясно разделяне и проследяване на нестопанските и стопанските дейности, партньора представя Счетоводна политика, която да доказва воденето на аналитична счетоводна отчетност, с която се гарантира отделяне на дейностите и разграничаване на приходите и разходите за стопанската и нестопанската дейност на кандидата. От представената счетоводна политика УО следва да се убеди, че условията на т. 19 и т. 21 от Рамката са изпълнени, като установи воденето на отделна счетоводна аналитичност, както за финансирането по проекта, така и за стопанските и нестопанските дейности на научноизследователската организацията или научната инфраструктура.

В процеса на изпълнение на проектното предложение УО ще прилага съответните контролни механизми, които гарантират изпълнението на проектните дейности в режим „непомощ“. УО ще извършва проверка и при установено превишаване на максималния праг от 20 % икономическа дейност от общия си годишен капацитет в годината/ите, в която/които е извършвал дейности по процедурата, размерът на допустимите разходи се коригира до максималния праг. Това е необходимо, защото условията на т. 21 от Рамката са задължителни за субекти, които получават публично финансиране за икономически дейности, без значение от източника на това финансиране и частта от капацитета, с който даден субект участва в конкретен проект финансиран с публични средства. В случай на неправомерно предоставени средства, същите подлежат на възстановяване при условията на Административния договор за предоставяне на безвъзмездна финансова помощ (Приложение 16 от Условията за изпълнение).Научноизследователските организации и висшите училища, по настоящата процедура, следва да получават подходящо възнаграждение за своите услуги, в съответствие с разпоредбите на т. 26 от Рамката. Когато тези условия не са спазени, би могло да има непряка помощ за предприятието кандидат, която от своя страна не може да бъде част от допустимите разходи по чл. 25 от Регламент (ЕС) 651/2014 или друг вид държавна помощ, посочена в Регламента.

Управляващият орган си запазва правото да изисква доказателства относно правилата за предоставяне на безвъзмездна финансова помощ в режим „непомощ“, включително относно начина на определяне на възнаграждението за Партньора и да извършва проверки с цел удостоверяване на съответствието с разпоредбите на Рамката.

## 17. Хоризонтални политики:

При изпълнение на проекта бенефициентът се задължава да спазва чл. 9 от Регламент (ЕС) 2021/1060 относно следните хоризонтални принципи:

*- принципите за насърчаване на равенството между мъжете и жените, предотвратяването на* дискриминация *и достъпността за хората с увреждания по смисъла на чл. 9 от Регламент 1060/2021;*

*- ще се гарантира и съблюдаване на принципите, заложени в Хартата на основните права на ЕС и Конвенцията на ООН за правата на хората с увреждания (КПХУ) съгласно Насоките за прилагането им, които са изготвени за периода 2021-2027;*

*- принципите на устойчиво* развитие *и ненанасяне на значителни вреди по смисъла на член 9 от Регламент 1060/2021.*

За удостоверяване на съответствието на проектното предложение с хоризонталните принципи, включително с принципа за „ненанасяне на значителни вреди“, при подаване на проекта кандидатите декларират посоченото обстоятелство в Декларация при кандидатстване на кандидата (Приложение 2) и Декларация при кандидатстване на партньора (Приложение 3), както и задължително представят информация в т. 11 „Допълнителна информация, необходима за оценка на проектното предложение“ на Формуляра за кандидатстване за съответствие на проектното предложение с всеки от хоризонталните принципи.

Допълнително, в края на изпълнението на проекта бенефициентите и техните партньори подлежат на контрол, който да удостовери спазването на изискванията на европейското и национално законодателство. За удостоверяване на съответствието на проектното предложение с хоризонталните принципи от бенефициентите и техните партньори се изисква да бъде предоставена информация в рамките на всеки междинен и окончателния технически и финансов отчет.

**В допълнение, по отношение на принципа за устойчивост и „ненанасяне на значителни вреди“ се обосновава съответствие на проектното предложение с всяка една от шестте екологични цели:**

а) смекчаване на изменението на климата;

б) адаптиране към изменението на климата;

в) устойчиво използване и опазване на водните и морските ресурси;

г) преход към кръгова икономика;

д) предотвратяване и контрол на замърсяването;

е) защита и възстановяване на биологичното разнообразие и екосистемите.

**С цел гарантиране в максимална степен на спазването на принципа за „ненанасяне на значителни вреди“, няма да се подкрепят:**

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

Подробна информация относно спазване на принципа за устойчивост и „Ненанасяне на значителни вреди“ е налична в **Приложение 13** към Условията за кандидатстване.

**ВАЖНО:** Спазването на заложените хоризонтални принципи ще се проследява, както следва:

- при подаване на проектното предложение, кандидатите/партньорите декларират съответните обстоятелства в Декларация при кандидатстване на кандидата (Приложение 2) и Декларация при кандидатстване на партньора (Приложение 3);

- в края на изпълнението на проекта бенефициентите следва задължително да представят информация във финалния отчет относно осигуреното съответствие на проекта с принципите по тази точка.

## 18. Продължителност на процедурата:

Планираната продължителност на предвидените за изпълнение проекти с безвъзмездни средства не следва да надвишава **24 (двадесет и четири) месеца**, считано от датата на влизане в сила на административния договор за предоставяне на безвъзмездна финансова помощ, но не по късно от 31.12.2029 г.

В случай, че изпълнението на сключените административни договори за предоставяне на безвъзмездна финансова помощ по настоящата процедура, съответно прилагането на схемата за държавни помощи по Регламент (EС) № 651/2014 продължи след 31.12.2026 Управляващият орган си запазва правото да предприеме необходимите действия за удължаване на срока на прилагане и/или адаптиране на схемата в съответствие с действащата нормативна уредба.

## 19. Ред за оценяване на концепциите за проектни предложения:

Неприложимо.

## 

## 20. Критерии и методика за оценка на концепциите за проектни предложения:

Неприложимо.

## 21. Ред за оценяване на проектните предложения:

Подборът на проектни предложения по настоящата процедура ще се основава на принципа на финансиране, основано на нуждите – съответствие с основните предизвикателства пред бизнеса/икономиката, идентифицирани в Споразумението за партньорство и приложимите стратегически документи.

Оценката и класирането на проектните предложения по настоящата процедура се извършват от Оценителна комисия, определена с акт на Ръководителя на УО. Всички проектни предложения, подадени в срок, се оценяват в съответствие с Критериите и методологията за оценка на проектните предложения по процедурата, посочени в т. 22 „Критерии и методика за оценка на проектните предложения“ от настоящите условия и **Приложение 9** към Условията за кандидатстване.

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл. 26, ал. 7 от ЗУСЕФСУ.

Оценката на проектните предложения включва:

**Етап 1:** Оценка на административното съответствие и допустимостта;

**Етап 2:** Техническа и финансова оценка.

## 21.1. Оценка на административното съответствие и допустимостта

В процеса на оценка на административното съответствие и допустимостта на проектните предложения по процедурата, ще бъде проверявано дали:

- проектното предложение се отнася за обявената процедура за подбор на проекти;

- налице са всички документи, представени и попълнени съгласно изискванията, посочени в т. 24 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите и проектните дейности с критериите за допустимост, посочени в Условията за кандидатстване.

В случай че при оценка на административното съответствие и допустимостта се установи липса на документи съгласно т. 24 от Условията за кандидатстване и/или друга нередовност, Оценителната комисия изпраща до кандидата уведомление за установените нередовности, като определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

След приключване на оценката на административното съответствие и допустимостта, на интернет страницата на МИР ([https://www.mig.government.bg](https://www.mig.government.bg/)) и в ИСУН (<https://2020.eufunds.bg/bg/0/0/EvalSessionResult>) се публикува **списък на проектните предложения, които не се допускат до техническа и финансова оценка**, като се посочват и основанията за недопускане. За недопускането на всеки от кандидатите, включени в списъка, се съобщава само и единствено чрез ИСУН чрез модул „Комуникация“. Този начин на уведомяване е предвиден в чл. 27, ал. 2, изречение първо от Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН (приета с ПМС № 243 от 20.09.2016 г., обн., ДВ, бр. 76 от 30.09.2016 г, посл. изм. ДВ. бр. 63 от 25.07.2023 г.).

За дата на получаване на съобщението от кандидата се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. УО не носи отговорност, ако кандидатите не получават уведомления за кореспонденцията с УО. Кандидатите, чиито проектни предложения са включени в списъка, могат да подадат писмени възражения пред Ръководителя на УО в едноседмичен срок от съобщаването посредством ИСУН. Към възражението не могат да се представят нови документи, които не са били част от първоначално представеното проектно предложение и/или не са допълнени по реда на т. 24 от настоящите Условия за кандидатстване. Ръководителят на УО се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат.

**ВАЖНО:** УО няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, както и изпратени след срока по чл. 34, ал. 3 от ЗУСЕФСУ и чл. 19, ал. 4 от ПМС № 23/2023 г..

## 21.2. Техническа и финансова оценка

Техническата и финансова оценка се извършва само за проектните предложения, които са преминали успешно оценка на административното съответствие и допустимостта.

Критериите за техническа и финансова оценка на проектните предложения са обособени в раздели и подраздели и са изчерпателно изброени в Критерии и методика за оценка на проектните предложения Приложение 9 към Условията за кандидатстване.

Оценката на този етап включва и проверка и оценка на реалистичността, ефективността и допустимостта на всички предвидени дейности и разходи. В процеса на техническа и финансова оценка Оценителната комисия може да извърши корекции в бюджета на проектното предложение, в случай че установи:

- наличие на недопустими дейности и/или разходи;

- несъответствие между предвидените дейности и размера на видовете заложените разходи, съобразно определения размер на еднократна сума за една или две услуги;

- надвишаване на интензитета на безвъзмездно финансиране в зависимост от типа изследвания (индустриални научни изследвания или експериментално развитие, за всяка дейност в проектното предложение и приложимия/те за нея разход/и.

- дублиране на разходи;

- неспазване на заложените в Условията за кандидатстване правила или ограничения за размера на еднократните суми;

Промените в бюджета не могат да доведат до:

- увеличаване на размера или на интензитета на безвъзмездната финансова помощ, заявени в подаденото проектно предложение;

- невъзможност за изпълнение на целите на проекта или на проектните дейности;

- подобряване на качеството на проектното предложение и нарушаване на принципите по чл. 29, ал. 1, т. 1 и т. 2 от ЗУСЕФСУ.

В интерес на кандидата е да планира дейности и да представи бюджет, реалистични и ефективни от гледна точка на целта на проекта и планираните разходи.

Ако служебно бъдат премахнати всички заявени разходи от бюджета на проекта, проектното предложение **ще бъде отхвърлено**.

Възможно е да бъдат установени и обстоятелства, които да изискват **допълнителна пояснителна информация или документ** от кандидатите относно декларираните обстоятелства и представените документи, съгласно т. 24 от Условията за кандидатстване. Тази възможност не може да води до подобряване на качеството на проектното предложение и до нарушаване на принципите по чл. 29, ал. 1 от ЗУСЕФСУ.

Допълнителни разяснения и документи от кандидатите могат да бъдат изискани като за целта ще бъде предоставян срок не по-кратък от една седмица от датата на получаване на искането за предоставяне на допълнителни разяснения/документи. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Независимо от посочената функционалност, с която разполага системата ИСУН кандидатът следва да има ангажимент да проверява профила си в ИСУН ежедневно. В тази връзка, е необходимо кандидатите да разполагат винаги с достъп до електронния адрес, към който е асоцииран профила в ИСУН. За дата на получаване на искането за документи/информация се счита датата на изпращането му чрез ИСУН, независимо дали е получено уведомление на електронния адрес, асоцииран към профила на кандидата. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН, в профила от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка.

Отговорност на кандидата е да проверява регулярно по своя инициатива профила си в ИСУН за наличието на съобщения, отправени към него по повод и във връзка с производството по предоставяне на безвъзмездна финансова помощ. Кандидатът представя допълнителните разяснения и/или документи по електронен път чрез ИСУН.

Допълнителна информация може да бъде предоставена само по искане на оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание.

Техническият процес свързан с представянето на допълнителна информация/документи е описан в Ръководството за потребителя за модул “Е-кандидатстване” в раздел „Ръководство за работа със системата“ в публичния модул на ИСУН[[38]](#footnote-39).

## 22. Критерии и методика за оценка на проектните предложения:

Оценката по настоящата процедура се извършва въз основа на критериите, одобрени от Комитета за наблюдение на ПНИИДИТ 2021-2027 (КН на ПНИИДИТ) и подробно описани в **Приложение 9** **Критерии и методология за оценка на проектни предложения по процедура чрез подбор на проектни предложения BG16RFPR001-010 „Зелени и цифрови партньорства за интелигентна трансформация“** към условията за кандидатстване. Критериите и методологията не подлежат на изменение по време на провеждането на оценката.

Предвид спецификата на настоящата процедура за оценката по част от критериите, свързани с оценката качеството на проектите, УО може да изисква да бъдат предоставяни становища от независими външни оценители (вкл. международни), които притежават експертиза в областта на иновацията/технологията/процеса, обект на подкрепа по настоящата процедура.

**ВАЖНО**: Оценката по част от критериите на етапа „Техническа и финансова оценка“ ще бъде извършвана на база становище от независими оценители (български и/или международни), които притежават експертиза в съответната област на подкрепа по тази процедура.

Съгласно посоченото в раздел 13.1. „Допустими дейности“, за приоритизирането на проектите по критерий II, т. 3 и 4 и критерий III т. 2 и 3 от Критерии и методология за оценка (Приложение 9), УО на ПНИИДИТ ще използва външни оценители съгласно разпоредбите на ПМС 23/2023, одобрени в проведения Централизиран конкурс за избор на външни оценители и/или в базите данни от експерти на Европейската комисия“. Външните оценители изготвят становище по приложимите критерии по образец, като попълват Оценка от помощник-оценител (Приложение 9А от Условията за кандидатстване).

**ВАЖНО**: С оглед на коректната оценка на проектните предложения по критерий „Регионализация съгласно ИСИС 2021-2027“ за регион на изпълнение на проекта се приема регионът с най-голям дял на заложени разходи в бюджета. Проектните предложения, получили минимум 32 точки на етап „Техническа и финансова оценка”, се класират в низходящ ред съобразно получената оценка, като се изготвят отделни списъци за класиране спрямо региона на планиране в съответствие с разпределението на бюджета в т. 8, в който ще се реализира проектното предложение (регион „В преход“ и „По-слабо развити региони“). За финансиране се предлагат всички или част от проектите по реда на класирането до покриване на размера на бюджета за съответния регион на планиране, определен в т. 8 „Общ размер на безвъзмездната финансова помощ по процедурата“ от Условията за кандидатстване. Техническата и финансовата оценка на проектните предложения се извършват чрез директно въвеждане на класирането и мотивите за него в ИСУН.

В случай че дадено проектно предложение получи „0“ точки по един от следните критерии, **то се отхвърля:**

II.3. „Ниво на технологична готовност на предлаганата технология/иновация и адекватен план за нейното валидиране и съзряване до TRL 5/6“;

II.4. „Анализ на потенциала за комерсиализация, до каква степен има потенциал да създаде нови пазари и/или да промени/развие нови вериги за доставка.“;

**Решение за отхвърляне** на дадено проектно предложение ще бъде вземано на следните основания:

- Предложението е непълно или не отговаря в други отношения на поставените условия за административно съответствие;

- Кандидатът не отговаря на условията за допустимост;

- Проектът не отговаря на условията за допустимост;

- Проектът не покрива критериите за качество (не покрива минималния брой точки и/или оценителната комисия е премахнала всички разходи);

- Не са спазени други критерии и/или изисквания, посочени в Условията за кандидатстване;

- Кандидатите са представили невярна информация с цел получаване на безвъзмездна помощ по настоящата процедура или не са представили изискваната задължителна според Условията за кандидатстване информация.

## 23. Начин на подаване на проектните предложения/концепциите за проектни предложения:

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на средствата от ЕФСУ **(ИСУН),** **раздел „Европейски фондове при споделено управление (2021-2027)“**, единствено с използването на валиден **Квалифициран електронен подпис (КЕП)**, издаден от доставчик на квалифицирани електронни удостоверителни услуги по смисъла на чл. 3, параграф 20) от Регламент (ЕС) № 910/2014, чрез модула „Е-кандидатстване“ на следния интернет адрес: <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>.

Подготовката и подаването на проектното предложение в ИСУН се извършва по следния начин: Кандидатът влиза в ИСУН, след регистрация чрез имейл и парола, избира настоящата процедура за кандидатстване от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите на УО, дадени в Примерните указания за попълване на електронен Формуляр за кандидатстване (Приложение 11).

**Изискващите се съгласно т. 24 от Условията за кандидатстване придружителни документи** към формуляра за кандидатстване също **се подават изцяло електронно**. Всички документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО:** Проектното предложение, както и провежданата от страна на Оценителната комисия кореспонденцията към него, се подава електронно чрез ИСУН като се подписва с валиден КЕП към датата на кандидатстване от лице, което е **официален представляващ** на кандидата и е вписан като такъв в ТР и Регистъра на ЮЛНЦ[[39]](#footnote-40), **или упълномощено от него лице**. В случаите, когато кандидатът се представлява **само заедно** от няколко физически лица, проектното предложение се подписва от всяко от тях при подаването.

При упълномощаване към Формуляра за кандидатстване в ИСУН следва да се прикачи изрично пълномощно – попълнено по образец (Приложение 1), подписано на хартия и сканирано или подписано с КЕП от официалния представител на кандидата, а в случай че кандидатът се представлява **само заедно** от няколко физически лица, изричното пълномощно се подписва на хартия или с КЕП от всички от тях, сканира се и се прикачва в ИСУН.

В случай на подаване на проектното предложение от пълномощник, КЕП, с който се подписва проектното предложение, следва да бъде с титуляр и автор упълномощеното физическо лице, а в случай на упълномощаване на юридическо лице – КЕП следва да бъде с титуляр упълномощеното юридическо лице и автор – официалният представляващ на упълномощеното юридическо лице.

Проектното предложение е препоръчително да **се подава винаги от профила на кандидата**, не от друг профил, тъй като впоследствие ще бъде използван именно този профил за комуникация с УО на ПНИИДИТ и за отстраняване на нередовности във връзка с подаденото проектно предложение по време на оценката на проектните предложения. По време на етап „Оценка на проектните предложения“, комуникацията с кандидата и отстраняването на нередовности по подаденото проектно предложение ще се извършват електронно чрез профила на кандидата в ИСУН, от който е подадено съответното проектно предложение.

**ВАЖНО:** При отговор, от страна на кандидатите, на постъпили от Оценителната комисия уведомления за отстраняване на установени нередовности, свързани с оценката на подаденото проектно предложение, изискванията за подписване на отговора в ИСУН, са аналогични на тези при подаване на проектното предложение. В случай че отговорът, постъпил в ИСУН, не е подписан с валиден КЕП от лице с право да представлява кандидата (вписано като такова в ТР и РЮЛНЦ) или надлежно упълномощено от него за целта лице, проектното предложение може да бъде отхвърлено.

До приключването на работата на Оценителната комисия кандидатът има възможност да оттегли своето проектно предложение като подаде писмено искане пред УО, подписано от официалния представляващ кандидата съгласно Търговския регистър и регистъра на ЮЛНЦ, като в този случай Оценителната комисия не разглежда оттегленото предложение.

Моля, обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова изключително важно е тези документи да съдържат цялата необходима информация в пълнота.

Кандидатът носи отговорност за пълнотата и верността на представената в проектното предложението информация, вкл. финансова.

## 24. Списък на документите, които се подават на етап кандидатстване:

I. Кандидатите по процедурата за безвъзмездна финансова помощ следва да представят към Формуляра за кандидатстване по изцяло електронен път чрез ИСУН следните документи:

**а/ Изрично пълномощно за подаване на проектното предложение –** попълнено по образец (**Приложение 1)**, с което се упълномощава **титуляря на валиден КЕП**, с който ще се подаде проекта.

Документът не е задължителен, а се изисква само в случай, че кандидатите желаят да упълномощят лице, което не е официален представител на предприятието-кандидат, да подаде проектното предложение с валиден КЕП.

Пълномощното се попълва съгласно образеца (Приложение 1) и се подписва (на хартиен носител или с валиден КЕП) от официалния представител на кандидата, а в случай че кандидатът се представлява САМО ЗАЕДНО от няколко физически лица, в пълномощното се попълват данните, същото се подписва от ВСИЧКИ представляващи и се прикачва в раздел „Прикачени документи” от Формуляра за кандидатстване в ИСУН.

**б/ Декларация при кандидатстване (Кандидат)** **попълнена по образец - Приложение 2.**

Декларацията по **буква б/** се попълва и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието заедно и/или поотделно, и/или по друг начин.

**в/ Декларация при кандидатстване (Партньор) – Приложение 3.**

Декларацията по **буква в/** се попълва и подписва от партньора и се подписва с валиден КЕП от ВСИЧКИ лица, които са официални представляващи на съответния партньор и са вписани като такива в ТР и регистъра на ЮЛНЦ/Регистър БУЛСТАТ, независимо дали представляват партньора заедно и/или поотделно, и/или по друг начин.

**г/ Декларация за обстоятелствата по чл. 3 и чл. 4** от Закона за малките и средните предприятия – попълнена по образец **(Приложение 4) от Кандидата.**

**д/ Декларация за държавни/ минимални помощи,** попълнена по образец **(Приложение 5)** и свързаните с нея приложения от Кандидата.

Ако кандидатът има САМО един официален представляващ, вписан в ТР и регистъра на ЮЛНЦ и проектното предложение се подава с негов валиден КЕП, декларациите по букви б/, г/ и д/ НЕ е необходимо да бъдат прилагани в раздел „Прикачени документи“ от Формуляра за кандидатстване, в случай че релевантната информация е попълнена и декларирана електронно от кандидата в раздел „E-Декларации“ във Формуляра за кандидатстване.

Декларациите по букви б/, г/ и д/ трябва да бъдат приложени в раздел „Прикачени документи“ от Формуляра за кандидатстване, в случаите когато:

- кандидатът има двама или повече официални представляващи, вписани в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието заедно и/или поотделно, и/или по друг начин, а Формулярът за кандидатстване се подава с КЕП само от единия от тях: в този случай декларацията по **буква б/, г/ и д**/ се попълва, датира и подписва от ВСИЧКИ останали представляващи (независимо дали представляват кандидата заедно и/или поотделно), които не са подписали с КЕП Формуляра за кандидатстване се прилагат в раздел „Прикачени документи“ от Формуляра.

- кандидатът се представлява САМО ЗАЕДНО от няколко физически лица, вписани в ТР и регистъра на ЮЛНЦ (вкл. прокурист/и, ако е приложимо), а Формулярът за кандидатстване се подава с КЕП само от единия от тях: в този случай декларациите по **букви г/ и д/** се попълват, датират и подписват от ВСИЧКИ останали представляващи, които не са подписали с КЕП Формуляра за кандидатстване се прилагат в раздел „Прикачени документи“ от Формуляра.

- Формулярът за кандидатстване се подава с КЕП от упълномощено лице: в този случай декларацията по **буква б/** се попълва, датира и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо) и се прилага в раздел „Прикачени документи“ от Формуляра. Съответно декларациите по **букви б/, г/ и д/** се попълват, датират и подписват от официалния представляващ на кандидата, а ако предприятието се представлява САМО заедно от няколко физически лица - декларациите по **букви б/, г/ и д/** се попълват, датират и подписват от всички тях и се прилагат в раздел „Прикачени документи“ от Формуляра.

**ВАЖНО**: Информацията, декларирана в раздел „Е-декларации“ от Формуляра за кандидатстване трябва да бъде идентична с тази в декларациите по букви б/, г/ и д/ в раздел „Прикачени документи“ от Формуляра.

Декларацията по **буквa в/** се попълва, датира и подписва от ВСИЧКИ лица, които са официални представляващи на **Партньора,** вписани като такива в ТР и регистъра на ЮЛНЦ или Регистър БУЛСТАТ**,** а ако висшето училище/научната организация се представлява САМО заедно от няколко физически лица - декларацията по **буква в/** се попълва, датира и подписва от всички тях и се прилагат в раздел „Прикачени документи“ от Формуляра.

Допустими са следните три варианта на подписване на Декларациите:

**- Вариант 1:** Декларациите се попълват по образец, датират се и се подписват **на хартиен носител** от съответните лица, официално представляващи кандидата и вписани в ТР и регистъра на ЮЛНЦ (вкл. прокурист/и, ако е приложимо), след което се сканират и се прикачват в раздел „Прикачени документи“ от Формуляра за кандидатстване.

**- Вариант 2:** Декларациите се попълват и **подписват с валиден КЕП** от съответните лица, официално представляващи кандидата (вкл. прокурист/и, ако е приложимо), вписани в ТР и регистъра на ЮЛНЦ и се прикачват в раздел „Прикачени документи“ от Формуляра за кандидатстване. В случай че е възприет подход на подписване на документите с КЕП, то е препоръчително **подписването да е чрез attached signature – файл и подпис в един документ (подписът да се съдържа в документа).**

**- Вариант 3:** Декларациите се попълват по образец, като Е-Декларации в ИСУН, но само в случай че Формулярът за кандидатстване се подава с валиден КЕП на официален представляващ на предприятието-кандидат, вписан в Търговския регистър и регистъра на ЮЛНЦ. В случай че повече от едно лице представлява кандидата, Е-Декларации в ИСУН може да се подават от представляващия, който подписва с КЕП Формуляра за кандидатстване, останалите представляващи **подписват декларациите по букви б), г) и д/, съгласно посочените Вариант 1 или Вариант 2**.

**ВАЖНО:** Лицето/ата, официално представляващо/и кандидата/партньора, **няма/т право да упълномощава/т други лица да подписват посочените декларации (декларациите по букви б), г) и д) за кандидата и декларациите по букви б) и д) за партньора)**, тъй като с тях се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

**ВАЖНО:** В случай че кандидат по процедурата е чуждестранно юридическо лице, с оглед извършване на оценката по отделните критерии, от него могат да бъдат изискани и други допълнителни документи, вкл. документи, удостоверяващи актуално състояние, съотносимите за съответната държава, отчети за дейността (например: счетоводен баланс, отчет за приходите и разходите, отчет за заетите лица и т.н.) и др.

**е/ Устав, учредителен акт, удостоверение за актуално състояние, съдебно решение или решение по вписване, или друг документ за партньорa**, прикачени в ИСУН (или е посочен публичен регистър, в който е налична информацията), от който/които да е видно, че партньорът е допустим съгласно Условията за кандидатстване.

В случай, че партньор е ЮЛНЦ и информацията за него е оповестена в ТРРЮЛНЦ това обстоятелство ще се проверява по служебен път. В случай, че Устав/учредителен акт, удостоверение за актуално състояние, съдебно решение или решение по вписване са налични в други публични регистри, за съответния партньор следва да се посочи съответния източник на информация.

В случай на партньор/и, непререгистрирани ЮЛНЦ в ТРРЮЛНЦ, но подали заявление за пререгистрация в законовия срок, същите прилагат документите в ИСУН.

Удостоверението за актуално състояние следва да е издадено не по-рано от 3 месеца преди крайната дата на кандидатстване, сканирано и прикачено в ИСУН.

В допълнение:

В случай на партньор научна организация, висше училище или институт по чл. 26б от Закона за висшето образование (ЗВО): се извършва проверка по служебен ред от оценителната комисия в регистъра на НАЦИД.

В случай, че партньор е институт по чл. 26б от ЗВО, който е обособен като самостоятелно юридическо лице по чл. 26б, ал. 4 се посочва акта на Министерския съвет, с който се определят наименованието и структурата на института, както и статутът на разпоредител с бюджет на ръководителя му, придружен от правилник на института, в който са определени взаимоотношенията на висшето училище с института, конституирането и функциите на неговите органи за управление, определени от академичния съвет на висшето училище.

В случай на партньор научна организация, институт при Българската академия на науките: представя се копие от решението на Общото събрание на БАН за създаване на института, правилник за дейността на института. В случай че документът е наличен, се предоставя линк към източника на информация.

В случай на партньор научна организация, Селскостопанска академия или научен институт/научен център по чл. 6 от Закона за Селскостопанската академия като доказателство се прилага чл. 1, ал. 2 от Устройствения правилник на ССА, съответно чл. 36, алинеи 2 и 3 от Устройствения правилник на ССА.

В случай на партньор научна организация, регистрирана по Закона за юридическите лица с нестопанска цел: представя се копие от съдебното решение и копие от устава на организацията или посочване на публичен регистър, в който е налична информацията.

**ж/ Информация за разработваната технологичната новост и предлаганите стъпки за постигане на по-високо ниво на технологична зрялост“ - Приложение 6,** попълнено по образец, следва да се представи на български и английски език, като се прикачи в раздел „Прикачени документи“ на Формуляра за кандидатстване.

**з/ Пътна карта за преход на иновацията/технологията към комерсиализация – Приложение 7,** попълнено по образец следва да се представи на български и английски език, като се прикачи в раздел „Прикачени документи“ на Формуляра за кандидатстване.

**ВАЖНО!** Кандидатът следва да попълни Формуляр за кандидатстване и да приложи горепосочените документи за него и партньора, както и да се увери, че всички документи са представени в изискуемата форма (всички декларации са попълнени по образец и са подписани с КЕП, съгласно изискванията на настоящите Условия за кандидатстване).

## 25. Краен срок за подаване на проектните предложения:

Ще се прилага процедура чрез подбор на проекти **с един краен срок за кандидатстване**.

**Крайният срок за подаване на проектни предложения не може да бъде по-кратък от 60 дни от датата на обявяване на процедурата, съгласно чл. 12, ал. 2 от ПМС № 23/2023 г. и е 16:30 часа на 16.02.2026 г.**

**ВАЖНО:** В рамките на настоящата процедура кандидатите могат да подадат **само едно проектно предложение[[40]](#footnote-41)** при съобразяване на изискванията по т. 9 от настоящите Условия за кандидатстване. В случай че по настоящата процедура бъдат подадени проектни предложения от няколко свързани предприятия, осъществяващи подобна дейност съгласно посоченото в т. 11.2 от Условията за кандидатстване, по-горе, административен договор за предоставяне на безвъзмездна финансова помощ може да бъде сключен само с едно от тези предприятия. При установено наличие на посоченото обстоятелство, ще бъде издадено Решение за отказ за предоставяне на безвъзмездна финансова помощ на всяко проектно предложение от списъка с одобрени за финансиране проектни предложения, класирано след първото такова, което също е включено в списъка с одобрени за финансиране проектни предложения/списъка с резервни проектни предложения (ако такъв е съставен). Под свързани предприятия се разбират предприятията по чл. 4, ал. 5-8 от Закона за малките и средните предприятия. Под подобна дейност следва да се разбира основна икономическа дейност, попадаща в рамките на същия тризначен цифров код (група) съгласно Класификация на икономическите дейности - КИД-2008 на НСИ.

Кандидатите могат **да задават допълнителни въпроси и да искат разяснения** във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само в ИСУН, раздел „Европейски фондове при споделено управление (2021-2027)“, процедура BG16RFPR002-1.010 „Зелени и цифрови партньорства за интелигентна трансформация“ (на адрес - <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>

Отговорите на въпросите на кандидатите се публикуват на интернет страницата на МИР в раздела на процедурата (на адрес - <https://www.mig.government.bg/programa-nauchni-izsledvaniya-inovaczii-i-digitalizacziya-za-inteligentna-transformacziya/proczeduri-po-pniidit/>), както и в ИСУН, в раздела на процедурата, в 10-дневен срок от получаването им, но не по-късно от две седмици преди изтичането на срока за кандидатстване.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са **задължителни** за всички кандидати. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 26. Допълнителна информация

### 26.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ

При одобрен оценителен доклад, на кандидатите, чиито проектни предложения са предложени за отхвърляне ще бъде издадено мотивирано решение, с което се отказва предоставянето на безвъзмездна финансова помощ. Решенията за отхвърляне на всяко от проектните предложения се изпраща до неуспелите кандидати, чрез ИСУН.

Кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи за сключване на административен договор. Когато за удостоверяване на обстоятелствата е необходимо издаването на документи от органи или институции извън страната, срокът може да бъде удължен с 30 дни.

Процедурата по проверка на съответствието на кандидатите с изискванията за бенефициент ще се извършва изцяло в електронната среда на ИСУН, поради което комуникацията между УО и кандидатите ще се провежда единствено чрез ИСУН. До всеки одобрен за финансиране кандидат се изпраща електронно уведомление (покана по чл. 36, ал. 2 от ЗУСЕФСУ) за представяне на конкретни изброени доказателства (документи) за доказване на съответствието му с изискванията за бенефициент. Поканите са електронни документи с електронен подпис на Ръководителя на УО/оправомощено от него лице, които се изпращат чрез ИСУН.

Уведомлението съдържа указания за вида и формата за действителност на изисканите доказателства, както и срока, в който същите следва да бъдат представени. Поканите се считат за получени от съответния кандидат с изпращането им в ИСУН.

**ВАЖНО:** Следва да се има предвид, че изискуемите при извършваната проверка **декларации** са частни документи, които следва да са издадени като електронни такива. В този смисъл, те следва да са подписани с валиден КЕП на задълженото лице - официалния представляващ на кандидата или официалните представляващи го (в случаите, когато предприятието се представлява само заедно) и за представянето им **институтът на упълномощаването е неприложим**.

**I. Списък на документите, които се подават на етап сключване на административни договори:**

**1. НОВА Декларация при кандидатстване на кандидата (Приложение 2).**

Нова Декларация при кандидатстване на кандидата (Приложение 2) е изискуема в случаите, когато е налице:

- смяна в представляващото лице/представляващите лица или друга промяна, настъпила след датата на кандидатстване или ако декларацията е била подадена и подписана от задълженото лице/задължените лица единствено на хартиен носител.

Декларацията се попълва и подписва с валиден КЕП от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо).

**2. НОВА[[41]](#footnote-42) Декларация** при **кандидатстване на партньора (Приложение 3)**

Декларацията е приложима само в случай че предложението се изпълнява в партньорство.

Нова Декларация при кандидатстване на партньора (Приложение 3) е изискуема в случаите, когато е налице:

- смяна в представляващото лице/представляващите лица или друга промяна, настъпила след датата на кандидатстване или ако декларацията е била подадена и подписана от задълженото лице/задължените лица единствено на хартиен носител.

Декларацията се попълва и подписва с валиден КЕП от ВСИЧКИ лица, които са официални представляващи на партньора и са вписани като такива в ТР и регистъра на ЮЛНЦ (вкл. прокурист/и, ако е приложимо).

**3. НОВА Декларация за държавни/минимални помощи (Приложение 5) от кандидата.**

Нова Декларация за държавни/минимални помощи (Приложение 5) е изискуема от кандидата и партньора в случаите, когато:

- налице е промяна на представляващото лице/представляващите лица, получената държавна/минимална помощ или друга промяна, настъпила след датата на кандидатстване;

- декларацията е била подписана от задълженото лице/задължените лица единствено на хартиен носител, като в случай че предприятието се представлява САМО ЗАЕДНО от двама или повече официални представляващи, вписани в ТР и Регистъра на ЮЛНЦ, декларацията не е била подписана от всички задължени лица с КЕП;

Декларацията се попълва и подписва с валиден КЕП от лице, което е официален представляващ на кандидата/партньора и е вписано като такъв в ТР и регистър на ЮЛНЦ/Регистър БУЛСТАТ. В случаите, когато кандидатът/партньорът се представлява САМО ЗАЕДНО от няколко физически лица, се попълват данните и декларацията се подписва с валиден КЕП от всяко от тях.

**4. Декларация за обстоятелствата по чл. 3 и чл. 4 от Закона за малките и средните предприятия (Приложение 4)** **и подписана с валиден КЕП от официалния представляващ/официалните представляващи на кандидата.**

Нова Декларация за обстоятелствата по чл. 3 и чл. 4 от ЗМСП (Приложение 4) е изискуема в случаите, когато е налице:

- смяна в представляващото лице/представляващите лица или друга промяна, настъпила след датата на кандидатстване или ако декларацията е била подадена единствено на хартия. В случай че предприятието (кандидат или партньор) се представлява САМО ЗАЕДНО от двама или повече официални представляващи, вписани в ТР и Регистъра на ЮЛНЦ, декларацията следва да е попълнена и подписана с КЕП от всички тях.

**5. Справка за обобщените параметри на предприятието, която се подава към Декларация за обстоятелствата по чл. 3 и чл. 4 на ЗМСП,** изготвени въз основа на данните на предприятието–кандидат за последните 2 (две) приключени финансови години към датата на деклариране.

**В Справките следва да бъдат отразени годините, за които се отнасят вписаните данни.**

В случай че данните в представените справки за последните две приключени финансови години не потвърждават статуса/категорията на кандидата/партньора, се представят и справки за предходните две последователни финансови години, в които предприятието – кандидат/партньор запазва своите параметри, без промяна.

**6.** **Документи, относими и** отразяващи **разпределението на капитала на предприятието – кандидат** за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия за последните две приключени финансови години:

- *Справка за разпределение капитала на дружеството* – приложимо за акционерните дружества.

- *Извлечение на Книга за акционерите* - приложимо за акционерните дружества с поименни акции;

- *Извлечение от книга на съдружниците –* приложимо за дружествата с променлив капитал;

- *Дружествен договор* - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

- Извлечение от *книга за акционерите и устав* - приложимо за командитните дружества с акции;

- *Устав* - приложимо за сдруженията;

В случай че кандидатът е в отношения на свързаност и/или партньорство по смисъла на чл. 4 от ЗМСП с други предприятия, то (при условията на чл. 23, ал. 6 от Закона за търговския регистър и регистъра на ЮЛНЦ) той трябва да представи документи по настоящата точка и за тези предприятия. За предприятията, с които кандидатите са в отношения на свързаност и/или партньорство, и които са установени в държава, различна от Република България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени. Документ, чийто оригинал е на чужд език, се представя и в превод на български език.

**7** **Счетоводен баланс, Отчет за приходите и разходите и Отчет за заетите лица, средствата за работна заплата и други разходи за труд, във формат идентичен на този, в който са подадени към НСИ,** за всички свързани предприятия и предприятия-партньори (ако е приложимо) за последните 2 (две) приключени/последователни финансови години.

При установяване на свързани предприятия и/или предприятия-партньори по смисъла на ЗМСП, които не са посочени в Справките за обобщените параметри на предприятието (Приложение 4.1), от кандидата (при условията на чл. 23, ал. 6 от Закона за търговския регистър и регистъра на ЮЛНЦ) може да бъде изискано да представи и Счетоводен баланс, Отчет за приходите и разходите и Отчет за заетите лица, средствата за работна заплата и други разходи за труд, във формат идентичен на този, в който са подадени към НСИ, за тези предприятия за последните 2 (две) приключени/последователни финансови години.

При установяване на свързани предприятия и/или предприятия-партньори по смисъла на ЗМСП, които не са посочени в Справките за обобщените параметри на предприятието (Приложение 4.1), от кандидата (при условията на чл. 23, ал. 6 от Закона за търговския регистър и регистъра на ЮЛНЦ) може да бъде изискано да представи и Счетоводен баланс, Отчет за приходите и разходите и Отчет за заетите лица, средствата за работна заплата и други разходи за труд, във формат идентичен на този, в който са подадени към НСИ, за тези предприятия за последните 2 (две) приключени/последователни финансови години.

Посочените документи или еквивалентни на тях, съобразно законодателството на съответната държава, се представят за всички предприятия независимо от мястото, на което са **установени**. Документ, чийто оригинал е на чужд език, се представя и в превод на български език.

**8. Консолидирани Счетоводен баланс и Отчет за приходите и разходите (ако е приложимо)** на кандидата за последните 2 (две) приключени/последователни финансови години.

Документите се представят в случай че кандидатът съставя консолидиран финансов отчет или е включен чрез консолидиране в консолидирания финансов отчет на друго предприятие.

**9. Документи, удостоверяващи актуалното състояние и реалните собственици на съответното предприятие** (ако е приложимо), в случай че някое от свързаните предприятия или предприятията - партньори на предприятието – кандидат е чуждестранно лице.

Документ, чийто оригинал е на чужд език, се представя и в превод на български език.

Горепосочените документи следва да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).

**10. Справка за група предприятия за последните две приключени финансови години** (ако е приложимо).

В случай че кандидатът не съставя посочената справка, то следва да се представи списък на предприятията, с които кандидатът формира група предприятия (ако е приложимо).

**11. Справка-извлечение за последната приключила финансова година от счетоводните сметки на** кандидата**/партньора** по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания.

**12. Приложение (пояснителни бележки), съставна част от Годишния финансов отчет на кандидата**, **и съответно от** **Консолидирания финансов отчет (за група предприятия) за последната приключила финансова година** (ако е приложимо).

**13**. **Счетоводен баланс за последната приключена финансова година по отношение на предприятията, с които формират група** (ако е приложимо) - приложимо за МСП.

Документите не следва да се представят, в случай че същите са оповестени в ТР и регистър на ЮЛНЦ.

Документите не следва да се представят, в случай че същите са оповестени в ТР и регистър на ЮЛНЦ.

**Всички документи се представят на български език без корекции. Документ, чийто оригинал е на чужд език, се представя и в превод на български език.**

***Документите от т. 1 до т. 13 трябва да бъдат подписвани с валиден КЕП от лицето, представляващо кандидата, вписано като такова в ТР и Регистъра на ЮЛНЦ, и се прикача в ИСУН. Упълномощеното лице НЕ е допустимо да подписва (вкл. собственоръчно или чрез КЕП) документите от т. 1 до т.*** *13****.***

**14.** **Счетоводна политика на партньора/ите,** от която да е видно наличието на разделение на неикономическа от икономическа дейност, подписано от лицето представляващо партньора.

**II. С цел проверка на категорията на предприятието и удостоверяване на съответствието на кандидатите с изискванията на чл. 7 от ПМС № 23/2023 г., УО ще извършва служебни проверки, включително и чрез Информационната система за мониторинг на европейски и национални стратегии и регионална политика – МониторСтат (поддържана от НСИ) по отношение на следните документи:**

**1. Счетоводен баланс и Отчет за приходите и разходите на кандидата за 2022 г., 2023 г., 2024 г. и ако е приложимо – за 2025 г.;**

**2. Отчет за заетите лица, средствата за работна заплата и други разходи за труд на кандидата за 2022 г., 2023 г., 2024 г. и ако е приложимо – за 2025 г.;**

**3. Удостоверение от Националната агенция за приходите за липса на задължения на кандидата;**

**4. Удостоверение за липса на задължения към общината по седалището на УО (Столична община) и по седалище на кандидата.**

**ВАЖНО:** Кандидат, чиито задължения (общо от Удостоверенията по т. 3 и т. 4) са повече от 1 на сто от сумата на годишния общ оборот за последната приключена финансова година, или са повече от 50 000 лева, имат право да представят доказателства, че са предприели мерки, които гарантират тяхната надеждност. За тази цел кандидатът може да представи:

- Документ за извършено плащане (включително и ново Удостоверение) в посочения размер или споразумение, или друг документ, от който да е видно, че задълженията са обезпечени или че е било допуснато тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.

**5. Свидетелство за съдимост на всички лица, които са официални представляващи на кандидата** и са вписани като такива в ТР и регистъра на ЮЛНЦ, независимо от това дали представляват предприятието заедно и/или поотделно, и/или по друг начин.

**ВАЖНО:** Служебна проверка не е възможно да бъде извършена по отношение на лица, които са чуждестранни граждани. Когато за някое от горепосочените лица Свидетелството за съдимост подлежи на издаване от чуждестранен орган, същото се представя и в официален превод, и след легализиция/заверка с апостил/друг приложим режим. Когато в съответната чужда държава Свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**6. Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от Закона за обществените поръчки (ЗОП).**

**ВАЖНО:** Кандидат, който има влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от ЗОП има право да докаже, че е предприел съответни мерки за надеждност, като:

- е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда (ако е приложимо), включително заверено копие на наказателно постановление или съдебно решение за нарушение на обстоятелства по чл. 54, ал. 1, т. 6 от ЗОП.

Представените доказателства ще бъдат разглеждани и преценявани от УО като се отчита приложимостта на мерките при спазване на чл. 57, ал. 3, буква б) от ЗОП, тежестта и конкретните обстоятелства, свързани с нарушението.

**III. Преди сключване на административен договор, УО ще извършва и следните проверки по отношение на всички кандидати, до които са изпратени покани по чл. 36, ал. 2 от ЗУСЕФСУ:**

**1. Кандидатът е регистриран по реда на Търговския закон или съответно Закона за кооперациите.**

**2. Член на управителен или контролен орган, както и временно изпълняващ такава длъжност, включително прокурист или търговски пълномощник на кандидата, не е свързано лице** по смисъла на § 1, т. 9 от Допълнителните разпоредби на Закона за противодействие на корупцията с Ръководителя на УО.

**3. Кандидатът отговаря на изискванията за** **микро-, малки и средни предприятия (МСП)** по смисъла на чл. 3 и чл. 4 от ЗМСП и Приложение I „Определение за МСП“ към Регламент (ЕС) № 651/2014 на Комисията;

**ВАЖНО:** Преди сключване на АДПБФП ще се извършва документална **проверка на категорията на предприятието** (микро-, малко или средно предприятие, съгласно ЗМСП, **към датата на кандидатстване и към датата на сключване на административния договор**. В случай че при проверката се установи, че кандидат не отговаря на изискванията за микро, малко и средно предприятие по смисъла на ЗМСП, както на етап кандидатстване, така и преди сключване на административен договор, ще бъде издавано Решение за отказ за предоставяне на безвъзмездно финансиране на съответния кандидат.

**4.** В случай че бъде установена погрешно декларирана/посочена категория (на етап кандидатстване), преди сключване на административния договор, ще бъде извършена проверка за съответствие на кандидата с изискването по т. т. 10 и по т. 11. подт. 4) от Условията за кандидатстване за **реализирани нетни приходи от продажби за 2023 и 2024 финансова година** в зависимост от категорията на предприятието. При установяване на несъответствие с посоченото изискване, ще бъде издавано Решение за отказ за предоставяне на безвъзмездно финансиране на съответния кандидат. В случай че в декларираната на етап кандидатстване категория/статус на одобрен кандидат преди сключване на административен договор настъпи промяна и в резултат на промяната е налице неспазване на заложения по т. 10 от Условията за кандидатстване интензитет за съответната категория, ще бъде издавано Решение за отказ за предоставяне на безвъзмездно финансиране.

**5.** Кандидатът не попада в ограниченията, посочени в т. 11.2 „Критерии за недопустимост на кандидатите и партньорите” от Условията за кандидатстване.

В случай че бъде установено обстоятелство, довело до неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за бенефициент, ще бъде издадено Решение за отказ за предоставяне на безвъзмездна финансова помощ за съответния кандидат.

**IV. Преди сключване на административен договор ще се извършват и следните проверки за удостоверяване на съответствието с изискванията, произтичащи от Регламент (ЕС) № 651/2014 на Комисията:**

**1.** Кандидатът (и на ниво група) **няма неизпълнено разпореждане за възстановяване** вследствие на предходно решение на Европейската комисия, с което дадена помощ се обявява за незаконосъобразна и несъвместима с общия пазар.

Съгласно Регламент (ЕС) № 651/2014 на Комисията недопустими са кандидати (и на ниво група), които са обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.

Проверката се извършва на база информацията в Публичния регистър на ЕК - <http://ec.europa.eu/competition/elojade/isef/index.cfm?clear=1&policy_area_id=3>):, проверка по вид решение – отрицателно решение с възстановяване, а също и в Информационната система „Регистър на минималните помощи”, поддържан от Министерство на финансите, относно обстоятелството дали кандидатът е получавал помощ за оздравяване или съответно помощ за преструктуриране.

**2.** Кандидатът (и на ниво група) **не е в затруднено положение** съгласно чл. 2, пар. 18 от Регламент (ЕС) № 651/2014 на Комисията.

Съгласно чл. 1, пар. 4, буква в) от Регламент (ЕС) № 651/2014, недопустими са кандидати (и на ниво група), които са в затруднено положение съгласно чл. 2, пар. 18 от същия Регламент.

**ВАЖНО:** Проверката и определянето на „група” от предприятия по настоящата точка 2. ще се извършва по отношение на предприятие майка и всички негови дъщерни предприятия, като: „предприятие майка” означава предприятие, което контролира едно или повече дъщерни предприятия и съответно „дъщерно предприятие” означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект (кандидат), имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. ТР и регистъра на ЮЛНЦ), отчитайки възможността общият източник на контрол да се осъществява, както от предприятия, така и от физически лица, участващи в управлението им.

**2.1.** В случай на **акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС** (различно от МСП, което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) и отговаря на условията за инвестиции за рисково финансиране въз основа на извършен от избрания финансов посредник финансов и правен анализ) проверката се извършва въз основа на данните за последната приключена финансова година, както следва:

Едно предприятие ще бъде считано за „предприятие в затруднено положение“, когато сумата на т. III „Резерв от последващи оценки“, т. IV „Резерви“, т. V „Натрупана печалба (загуба) от минали години“ и т. VI „Текуща печалба (загуба)“ от раздел А „Собствен капитал“ на пасивите, описани в Счетоводния баланс на съответното предприятие **е отрицателна стойност**, която надвишава 50% от сумата на т. I „Записан капитал“ и т. II „Премии от емисии“ от раздел А „Собствен капитал“ на пасивите, описани в Счетоводния баланс.

**2.2.** В случай на **събирателно дружество или командитно дружество, или други лица по Приложение II към Директива 2013/34/ЕС** (което не е МСП, което съществува от по-малко от три години или, за целите на допустимостта за помощите за рисково финансиране, МСП, което отговаря на условието по член 21, параграф 3, буква б) и на условията за инвестиции за рисково финансиране въз основа на извършен от избрания финансов посредник финансов и правен анализ) когато капиталът, вписан в баланса на дружеството, **е намалял** с повече от половината поради натрупани загуби. За целите на настоящата разпоредба под понятието „дружество, при което поне някои негови съдружници носят неограничена отговорност за задълженията на дружеството“, се разбира по-специално типовете дружества, посочени в приложение II към Директива 2013/34/ЕС.

2.3. Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори.

**3**. Кандидати, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране. Недопустими са кандидати по чл. 2, пар. 18, буква „г“ от Регламент (ЕС) № 651/2014 на Комисията, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране. В тази връзка, преди сключване на административен договор, кандидатите следва да представят Справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на предприятието, отчитащи приходите от дейността в т. ч., отчитащи нетните приходи от продажби, включително и приходите от финансирания и субсидии от държавата, както и отсрочените и разсрочени публични вземания.

**V. Преди сключване на административен договор ще се извършва и документална проверка за свързани предприятия на кандидата, осъществяващи подобна дейност** - включени в Списъка на предложените за финансиране проектни предложения/Списъка с резервните проектни предложения. Свързаността на кандидатите ще се изследва към датата на сключване на административния договор. Под свързани предприятия се разбират предприятията по чл. 4, ал. 5-8 от ЗМСП. В случай че при проверката се установи, че едно или повече свързани предприятия на кандидата са подали проектни предложения по процедурата, ще бъде издавано Решение за отказ за предоставяне на безвъзмездна финансова помощ на всяко предложение от Списъка на предложените за финансиране проектни предложения, класирано на по-ниска позиция след първото такова, което също е включено в Списъка на предложените за финансиране проектни предложения/Списъка с резервните проектни предложения (ако такъв е съставен). Под подобна дейност следва да се разбира основна икономическа дейност, попадаща в рамките на същия тризначен цифров код (група) съгласно Класификация на икономическите дейности - КИД-2008 на НСИ за 2024 г. [*https://www.nsi.bg/sites/default/files/files/publications/KID-2008.pdf*](https://www.nsi.bg/sites/default/files/files/publications/KID-2008.pdf)

**VI. За целите на изпълнението и електронното отчитане на проектите**, одобрените за финансиране бенефициенти следва самостоятелно **да създадат потребителски профили** за достъп до ИСУН, като използват функционалностите на системата. Потребителските профили за електронно отчитане се създават от одобрените бенефициенти в модул „E-кандидатстване“, раздел „Проектни предложения“, секция (таб) „Профили за Е-отчитане“. За целта в системата следва да се прикачи **Заявление за профил за достъп на ръководител на бенефициента** (Приложение 17 към Условията за изпълнение) **и/или Заявление за профил за достъп на упълномощени от бенефициента лица до ИСУН** (Приложение 18 към Условията за изпълнение) – **подписано с валиден КЕП от лице, което е официален представляващ** на бенефициента и е вписан като такъв в ТР и регистъра на ЮЛНЦ. В случаите, когато бенефициентът се представлява САМО ЗАЕДНО от няколко физически лица, заявлението се попълва и подписва от всички тях.

След проверка на данните, въведени в ИСУН, **УО активира създадения потребителски профил** след сключване на АДПБФП със съответния бенефициент.

Ако кандидат по одобрено за финансиране проектно предложение **откаже сключване на АДПБФП**, се пристъпва към сключване на договор с кандидатите от резервния списък (в случай че такъв е съставен) по поредността на класирането им, до изчерпване на наличния бюджет по процедурата.

**С одобрен кандидат, по отношение на когото е налице неприключена проверка по сигнал за нередност, може да бъде сключен административен договор за предоставяне на безвъзмездна финансова помощ. В този случай в поканата за сключване на договор УО информира кандидата за обстоятелството, че ако е налице „активен“ сигнал за нередност или нередност при депозиране на искане за плащане, такова няма да бъде извършвано до приключването на сигнала, респективно до приключване на последвалата процедура по администриране на нередността. Извън тези случаи, административен договор не се сключва (до отпадане на основанията за това) при наличие на:**

**- активен сигнал за нередност със сигналоподател: Дирекция „Защита на финансовите интереси на Европейския съюз (АФКОС)” към Министерство на вътрешните работи, Европейската служба за борба с измамите (ОЛАФ) към Европейската комисия, Държавна агенция „Национална сигурност” (ДАНС), Одитния орган (окончателен одитен доклад).**

**- образувано досъдебно производство, чийто предмет засяга друг сключен договор за безвъзмездна финансова помощ с одобрения кандидат.**

**Не може да бъде сключен договор за предоставяне на безвъзмездна финансова помощ с одобрен кандидат, по отношение на когото е налице активна нередност.**

**Няма да бъде сключван административен договор с одобрен кандидат, за когото са налице задължения във връзка с недължимо платени, надплатени, неправомерно получени или неправомерно усвоени средства, включително лихвите върху тях.**

**При наличие на някое от посочените обстоятелства, покана по чл. 36, ал. 2 от ЗУСЕФСУ до съответния кандидат не се изпраща.**

Ръководителят на УО **издава мотивирано решение, с което отказва предоставянето на безвъзмездна финансова помощ**, в 14-дневен срок от одобряването на оценителния доклад, съответно от изтичането на срока по чл. 36, ал. 2 от ЗУСЕФСУ:

- за всяко проектно предложение, включено в Списък на предложените за отхвърляне проектни предложения и основанието/ята за отхвърлянето им;

- за проектно предложение, включено в Списъка на предложените за финансиране проектни предложения, съответно Списъка с резервните проектни предложения, подредени по реда на тяхното класиране, които успешно са преминали оценяването, но за които не достига финансиране - при несъгласие на кандидата да сключи административен договор;

- на кандидат, който не отговаря на изискванията за бенефициент или не е представил в срок доказателства за това;

- за проектни предложения, при които се предвижда финансиране в нарушение на чл. 4, ал. 4 от ЗУСЕФСУ;

Индивидуалните административни актове за отказ за предоставяне на безвъзмездна финансова помощ се издават на кандидата като електронни документи по реда на Закона за електронното управление и се съобщават на кандидатите чрез ИСУН. Към съобщението до съответния кандидат се прикачва и издаденият акт.

При остатъчен финансов ресурс безвъзмездна финансова помощ може да бъде предоставена и за проектни предложения от списъка с резервните проектни предложения, подредени по реда на тяхното класиране, които успешно са преминали оценяването, но за които не достига финансиране (ако има съставен такъв) в съответствие с посоченото в т. 8 от Условията за кандидатстване.

След сключване на административните договори, с оглед спазване на изискванията за публичност и прозрачност на държавните и минималните помощи и във връзка с чл. 9 от Регламент (ЕС) № 651/2014 в Модула за прозрачност на Европейската комисия ще се публикува информация за всяка предоставена индивидуална държавна помощ в размер над 100 000 евро, както и в Информационна система „Регистър на минималните помощи“, поддържан от Министерство на финансите, ще се публикува информация за всяка предоставена индивидуална минимална помощ.

## 27. Приложения към Условията за кандидатстване:

**Приложения за попълване:**

Пълномощно за подаване на проектното предложения (ако е приложимо), с което се упълномощава титулярът на валиден КЕП, с който ще се подаде предложението – **Приложение 1;**

Декларация при кандидатстване (Кандидат) – **Приложение 2;**

Декларация при кандидатстване (Партньор) – **Приложение 3;**

Декларация за обстоятелствата по чл. 3 и чл. 4 от Закона за малките и средни предприятия, ако е приложимо – **Приложение 4;**

Декларация за държавни/минимални помощи – **Приложение 5;**

Информация за разработваната технологичната новост и предлаганите стъпки за постигане на по-високо ниво на технологична зрялост“ - **Приложение 6 (**на български и английски език);

Пътна карта за преход на иновацията/технологията към комерсиализация – **Приложение 7 (**на български и английски език)**;**

**Приложения за информация:**

Таблицата „Интелигентна специализация на България по райони“ - **Приложение 8**;

Критерии и методология за оценка на проектните предложения – **Приложение 9;**

Оценка от помощник-оценител - **Приложение 9А**

Списък с регионите за планиране в България и областите, попадащи в тях - **Приложение 10**;

Примерни указания за попълване на електронен Формуляр за кандидатстване **– Приложение 11;**

Нива на технологична готовност - **Приложение 12**;

Информация относно спазване на принципа за „ненанасяне на значителни вреди“ - **Приложение 13**;

Приложение I към Директива 2003/87/ЕО на Европейския парламент и на съвета - **Приложение 14**;

Използвани съкращения и основни дефиниции **– Приложение 15;**

1. Съгласно чл. 63, пара. 4 от Регламент (ЕС) 2021/1060 на Европейския парламент и на Съвета за установяване на общоприложимите разпоредби за ЕФРР, ЕСФ+, КФ, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) 2021/1060). [↑](#footnote-ref-2)
2. РАБОТЕН ДОКУМЕНТ НА СЛУЖБИТЕ НА КОМИСИЯТА Доклад за България за 2024 година придружаващ ПРЕПОРЪКА НА СЪВЕТА относно икономическата, социалната, трудовата, структурната и бюджетната политика на България {COM(2024) 602 final} - {SWD(2024) 600 final}, (стр. 66). [↑](#footnote-ref-3)
3. РАБОТЕН ДОКУМЕНТ НА СЛУЖБИТЕ НА КОМИСИЯТА Доклад за България за 2024 година придружаващ ПРЕПОРЪКА НА СЪВЕТА относно икономическата, социалната, трудовата, структурната и бюджетната политика на България {COM(2024) 602 final} - {SWD(2024) 600 final}: <https://www.parliament.bg/pub/ECD/6619741_BG_autre_document_travail_service_part1_v2.pdf>, (стр. 68). [↑](#footnote-ref-4)
4. The World Bank report, [Green Digital Transformation: How to Sustainably Close the Digital Divide and Harness Digital Tools for Climate Action](https://bit.ly/Green_Digital_Transformation_Landing_Page) [↑](#footnote-ref-5)
5. [↑](#footnote-ref-6)
6. За „По-слабо развити региони“, процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 85% от ЕФРР и 15% национално съфинансиране. За регион „В преход“ процентът на съфинансиране от ЕФРР и от националния бюджет, като нормативно определената ставка е 70% от ЕФРР и 30% национално съфинансиране. [↑](#footnote-ref-7)
7. Съгласно дефиницията за „индустриални научни изследвания“ по чл. 2, пара. 85 от Регламент № 651/2014 НА КОМИСИЯТА от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора, дадена в Приложение 15 към Условията за кандидатстване. [↑](#footnote-ref-8)
8. Съгласно дефиницията за „експериментално развитие“ по чл. 2, пара. 86 от Регламент № 651/2014 НА КОМИСИЯТА от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора, дадена в Приложение 15 към Условията за кандидатстване. [↑](#footnote-ref-9)
9. Основните интензитети на помощта са валидни за микро, малки и средни предприятия. [↑](#footnote-ref-10)
10. На основание чл. 25, пара. 6, б i), хипотеза втора; б ii) и б iv). [↑](#footnote-ref-11)
11. Съгласно дефиницията за „ефективно сътрудничество“ по чл. 2, пара. 90 от Регламент на Комисията (ЕС) № 651/2014, дадена в Приложение 15 към настоящите Условия за кандидатстване. [↑](#footnote-ref-12)
12. На основание чл. 25, пара. 6, б i), хипотеза втора; б ii) и б iv). [↑](#footnote-ref-13)
13. Съгласно определението, дадено в Приложение 15. [↑](#footnote-ref-14)
14. Съгласно изискването на Регламент (ЕС) 651/2014, чл.25, т.6 – Интензитетите на помощта за индустриални научни изследвания и експериментално развитие могат да бъдат увеличени до максимален интензитет на помощта от 80% от допустимите разходи в съответствие с букви а)-г), при което букви б), в) и г) не трябва да се комбинират помежду си. [↑](#footnote-ref-15)
15. Отчет за приходите и разходите за 2023 г. и за 2024 г. на предприятието-кандидат: стойността по ред „Нетни приходи от продажби“ от приходната част на Отчета (код на реда 15100, колона 1). [↑](#footnote-ref-16)
16. Висшето училище следва да е посочено в регистъра на висшите училища <https://rvu.nacid.bg/home>. [↑](#footnote-ref-17)
17. По смисъла на параграф 1, т. 1 от Допълнителните разпоредби на Закона за насърчаване на научните изследвания и иновации, посочена в Регистър за научната дейност в Република България <https://cris.nacid.bg/public/organization-search>. [↑](#footnote-ref-18)
18. Класификация на икономическите дейности - 2008 (КИД-2008) е публикувана на интернет страницата на Националния статистически институт на адрес: <https://www.nsi.bg/sites/default/files/files/publications/KID-2008.pdf>. [↑](#footnote-ref-19)
19. В случай че включените в проектното предложение допустими дейности имат принос към повече от една област на ИСИС 2021-2027, за целите на настоящата процедура, **следва да се избере и посочи във Формуляра за кандидатстване в раздел „Финансова информация – кодове по измерения“, САМО ЕДНА тематична област като водеща**. [↑](#footnote-ref-20)
20. Тематичните области и подобласти за представени в Приложение 8 от Условията за кандидатстване [↑](#footnote-ref-21)
21. <https://www.mig.government.bg/wp-content/uploads/2022/12/isis-2021-2027.pdf> [↑](#footnote-ref-22)
22. Съгласно дефиницията за „започване на работата по проекта“ по чл. 2, пара. 23 от Регламент на Комисията (ЕС) № 651/2014, дадена в Приложение 15 към настоящите Условия. [↑](#footnote-ref-23)
23. Определение и допълнителна информация относно спазване на принципа за „ненанасяне на значителни вреди“ са налични в Приложение 13 и Приложение 15 към Условията за кандидатстване. [↑](#footnote-ref-24)
24. Това изключение не се прилага за действия по тази мярка в инсталации, предназначени изключително за третиране на опасни отпадъци, които не подлежат на рециклиране, и за съществуващи инсталации, при които действията по тази мярка имат за цел повишаване на енергийната ефективност, улавяне на отработени газове за съхранение или използване или оползотворяване на материали от пепел от изгаряне, при условие че тези действия по тази мярка не водят до увеличаване на капацитета на инсталациите за преработка на отпадъци или до удължаване на жизнения цикъл на инсталациите; доказателства за това се представят за всяка инсталация. [↑](#footnote-ref-25)
25. Това изключение не се прилага за действия по тази мярка в съществуващи заводи за механично биологично третиране, при които действията по тази мярка са предназначени за повишаване на енергийната ефективност или за модернизиране на дейностите по рециклиране на разделени отпадъци за компостиране на биоотпадъци и анаеробно разграждане на биоотпадъци, при условие че тези действия по тази мярка не водят до увеличаване на капацитета на предприятията за преработка на отпадъци или до удължаване на жизнения цикъл на инсталациите; доказателства за това се представят за всяка инсталация. [↑](#footnote-ref-26)
26. Посоченото се отнася до предприятия, включени в Регистъра за търговия с квоти за емисии на парникови газове. [↑](#footnote-ref-27)
27. В случаите, когато замяната на отоплителните системи е с цел:

    - осъвременяване на районните отоплителни и охладителни системи до статуса на „ефективни районни отоплителни и охладителни системи“ съгласно определението в член 2, точка 41 от Директива 2012/27/ЕС;

    - модернизиране на инсталациите за комбинирано производство на топлинна и електрическа енергия до статуса на „високоефективно комбинирано производство на енергия“ съгласно определението в член 2, точка 34 от Директива 2012/27/ЕС;

    - инвестиции в котли и отоплителни инсталации, работещи с природен газ, в жилища и сгради, заместващи инсталации, работещи на базата на въглища, торф, лигнитни въглища или нефтени шисти. [↑](#footnote-ref-28)
28. В съответствие с чл. 195, пара. 2 от Регламент (ЕС, ЕВРАТОМ) № 2024/2509 печалбата се определя като излишък, изчислен при плащането на окончателното салдо, на приходите спрямо допустимите разходи на действието или работната програма, при което приходите се ограничават до безвъзмездните средства от Съюза и постъпленията от това действие или работна програма.. [↑](#footnote-ref-29)
29. Методологията е публикувана на следния адрес: <https://www.mig.government.bg/programa-konkurentosposobnost-i-inovaczii-v-predpriyatiyata/drugi/> . [↑](#footnote-ref-30)
30. Актуализиран е единичният разход за почасово възнаграждение по ПНИИДИТ и ПКИП на 40 лв./час https://www.mig.government.bg/programa-konkurentosposobnost-i-inovaczii-v-predpriyatiyata/drugi/ [↑](#footnote-ref-31)
31. В съответствие с условието на чл. 25, пар. 3, буква „а“ от Регламент (ЕС) 651/2014 г. [↑](#footnote-ref-32)
32. В съответствие с условието на чл. 25, пар. 3, буква „б“ от Регламент (ЕС) 651/2014 г. [↑](#footnote-ref-33)
33. Съгласно дефиницията за „сделка между несвързани лица“ по чл. 2, пар. 89 от Регламент на Комисията (ЕС) № 651/2014, дадена в Приложение 15 към настоящите Условия. [↑](#footnote-ref-34)
34. Съгласно дефиницията, дадена в Приложение 15 от настоящите Условия за кандидатстване. [↑](#footnote-ref-35)
35. Съгласно дефиницията за започване на работата по чл. 2, пар. 23 от Регламент на Комисията (ЕС) № 651/2014, дадена в Приложение 15 към Условията за кандидатстване [↑](#footnote-ref-36)
36. В случаите, когато замяната на отоплителните системи е с цел:

    - осъвременяване на районните отоплителни и охладителни системи до статуса на „ефективни районни отоплителни и охладителни системи“ съгласно определението в член 2, точка 41 от Директива 2012/27/ЕС;

    - модернизиране на инсталациите за комбинирано производство на топлинна и електрическа енергия до статуса на „високоефективно комбинирано производство на енергия“ съгласно определението в член 2, точка 34 от Директива 2012/27/ЕС;

    - инвестиции в котли и отоплителни инсталации, работещи с природен газ, в жилища и сгради, заместващи инсталации, работещи на базата на въглища, торф, лигнитни въглища или нефтени шисти. [↑](#footnote-ref-37)
37. Съгласно чл. 8 от Регламент (ЕС) № 651/2014 и чл. 5 от Регламент (ЕС) № 2023/2831. [↑](#footnote-ref-38)
38. Ръководството може да бъде намерено на интернет адрес: <https://eumis2020.government.bg/bg/s/Help/Index>, раздел "Ръководство за работа със системата", файл „Ръководство за подаване на проектни предложения“. [↑](#footnote-ref-39)
39. За целите на настоящите Условия за кандидатстване под „лице, което е официален представляващ на кандидата и е вписан като такъв в ТР и Регистъра на ЮЛНЦ“ следва да се разбира официален представител на предприятието, който е вписан като такъв в ТР и Регистъра на ЮЛНЦ. [↑](#footnote-ref-40)
40. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени. [↑](#footnote-ref-41)
41. Актуална Декларация при кандидатстване на партньора (Приложение 3). [↑](#footnote-ref-42)